ועדת הכספים, כנסת 20, פרוטוקול מספר 370, 2016-06-13 00:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אנחנו מתחילים בהצעת חוק לתיקון פקודת מס הכנסה (תיקון מס' 221), התשע"ו-2016.

משה גפני: דיברנו בשבוע שעבר לגבי הגמ"חים שה-FATCA לא תפגע בהם.

משה גפני: יש פתרונות?

<פרידה ישראלי: אני רק אזכיר עם מה פתחנו.

<פרידה ישראלי: על-פי הסכמות, במסגרת ההסכם שנחתם בין ממשלת ישראל לממשלת ארצות-הברית, עמותה או חברה לתועלת הציבור, שהן מוסדות ציבור כהגדרתן בסעיף 9(2) לפקודת מס הכנסה, לא ייחשבו כמוסד פיננסי לצורך יישום ה-FATCA, אלא יהיה להן מעמד של מוסד לא פיננסי אקטיבי.

<פרידה ישראלי: בעצם אותה הסכמה לא באה כרגע לידי ביטוי בהסכם עצמו - - -

משה גפני: בוקר טוב.

באסל גטאס: כן, צריכים לברך אותי על חזרתי, אדוני היושב-ראש.

משה גפני: ברוך הבא.

משה גפני: כל הכבוד.

<פרידה ישראלי: ההסכמה הזו באה לידי ביטוי במזכר הבנות שחתמנו עם ממשלת ארצות-הברית בקשר להסכם, והוא אמור להיות מפורסם בימים הקרובים.

<פרידה ישראלי: האמריקאים החליטו לפרסם את ההבנות שהם הגיעו אליהן עם המדינות השונות, אז זה אמור להיות מפורסם בקרוב.

<פרידה ישראלי: בכל מקרה, שוחחנו כאן בדיון הקודם, דיברנו על בעיית הגמ"חים, ובהסכמה בין מינהל הכנסות המדינה שמרכז ומוביל את הטיפול פה בחקיקה לבין רשות המסים, פיקוח על הבנקים ומשרד המשפטים, הגענו לאיזשהו הסדר שאני מבקשת להציג אותו כעת בפני הוועדה.

<פרידה ישראלי: על-פי ההסדר, ישות שתציג בפני מוסד פיננסי את האישורים הבאים, היא תיחשב כמי שעומדת בתנאים על-פי הסכם FATCA, כדי להיות מסווגת כמוסד לא פיננסי אקטיבי, וזה עד ליום ה-31 במאי 2017.

<פרידה ישראלי: אם היא תעמוד בהסדר עד ל-31 במאי 2017, מובטח לה המעמד הזה.

<פרידה ישראלי: היא התאגדה כעמותה כהגדרתה בחוק העמותות או כחברה לתועלת הציבור כהגדרתה בחוק העמותות, והמציאה אישור על כך מרשם העמותות או רשם החברות לפי העניין.

<פרידה ישראלי: העמותה או החל"ץ הגישה תצהיר מאומת על-ידי עורך-דין, כשהיא פועלת למטרה ציבורית כהגדרתה בסעיף 9(2ב) לפקודת מס הכנסה.

משה גפני: זה צריך להיות רק עורך-דין או יכול להיות רואה חשבון, יועץ מס?

<פרידה ישראלי: לא, לא.

<פרידה ישראלי: תצהיר מאומת זה על-ידי עורך-דין.

<פרידה ישראלי: היא תציין בתצהיר את המטרה שלשמה היא פועלת, כי היא מונה לפחות שבעה חברים שאינם קרובים זה לזה.

<פרידה ישראלי: זה תנאי שיש בסעיף 9(2) לפקודה.

<פרידה ישראלי: כי נכסיה והכנסותיה משמשים להשגת המטרה הציבורית בלבד, וכי בכוונתה להגיש דוח כספי לשנת 2016 כמוסד ציבורי כמשמעותו בסעיף 9(2ב) לפקודה, עד ליום 30 באפריל 2017, וידוע לה שלא תינתן ארכה.

באסל גטאס: ואז מה יהיה?

באסל גטאס: את יכולה להסביר?

<פרידה ישראלי: אם היא תגיש את התצהיר הזה, מכיוון שיש ישויות שבימים הקרובים יפתחו, יתאגדו כעמותה או כחל"ץ, ברור שהם לא יכולים להגיש דוחות בשבועיים הקרובים, את הדוחות ל-2016 על התאגיד החדש שנוצר, הם יכולים להגיש עד ה-30 באפריל 2017.

<פרידה ישראלי: היא צריכה פשוט להצהיר על זה שהיא התאגדה.

<פרידה ישראלי: היא צריכה להביא אישור מרשם העמותות, התאגדה, יש לה שבעה חברים שאינם קרובים זה לזה.

<פרידה ישראלי: כל הפעילות שלה היא לטובת מטרה ציבורית, והנכסים וההכנסות שלה הן הכנסות של מוסד ציבורי, והנכסים שלה משמשים לצורך זה בלבד.

<פרידה ישראלי: ואנחנו אומרים גם שלא תינתן לה ארכה מעבר ל-30 באפריל 2017.

משה גפני: באסל שואל מה יהיה באפריל 2017.

באסל גטאס: אם היא עושה את כל הדברים האלה, מה יהיה?

באסל גטאס: אני לא הייתי בדיונים קודמים אם היו.

באסל גטאס: זה דיון ראשון?

משה גפני: לא, זה דיון שני, אבל זה למעשה - - -

<פרידה ישראלי: בהנחה שהיא תגיש דוחות, כל עוד היא בעצם מסווגת כמוסד ציבורי לפי סעיף 9(2) לפקודה עם התנאים האלה, היא תיחשב כמוסד לא פיננסי אקטיבי.

באסל גטאס: ולא חשוב אן זו חברה או עמותה?

<פרידה ישראלי: חברה לתועלת הציבור או עמותה.

באסל גטאס: היא יכולה להיות חברה לתועלת הציבור?

<פרידה ישראלי: כן.

<פרידה ישראלי: לגבי ישויות שהתאגדו – יכול להיות שיש ישויות שהתאגדו כעמותה או כחל"ץ כבר לפני שנת 2016 מהסיבות שלהם, ועד היום, עד ליום 13 ביוני 2016, לא הגישו בכלל דוחות כספיים לרשות המסים, אז גוף כזה, עמותה או חל"ץ כזאת, תכלול בתצהיר האמור שדיברנו עליו הודעה שבכוונתה להגיש את הדוחות הכספיים לשנת 2015 עד ליום 31 בדצמבר 2016.

<פרידה ישראלי: זאת אומרת, אם גוף כבר התאגד ורק לא טרח להגיש דוחות עד עכשיו, אז הוא יצטרך להצהיר שאת הדוחות שלו עד לשנת 2015 הוא ידאג להגיש עד סוף השנה הזאת.

<פרידה ישראלי: גופים חדשים שמתאגדים כעת יגישו את הדוח ל-2016 עד ל-30 באפריל 2017.

משה גפני: מה רשות המסים תעשה עם הדוחות האלה?

מיקי רוזנטל: מטוסים, מטוסים.

באסל גטאס: אני לא מבין.

באסל גטאס: כל חברי הכנסת כאן לא מבינים.

מיקי רוזנטל: אפשר לקבל הסבר על החוק?

מיקי רוזנטל: מה זה החוק הזה?

<שגית אפיק: אנחנו בנושא של הגמ"חים.

<שגית אפיק: נמצא פתרון בנושא של הגמ"חים.

מיקי רוזנטל: אה, זה החוק הקודם?

משה גפני: זה לא החוק הקודם.

משה גפני: זה החוק הזה.

מיקי רוזנטל: כן, שדנו בו בשבוע שעבר.

משה גפני: כן, זה ה-FATCA.

<ג'ק בלנגה: ג'ק בלנגה מלשכת רואי חשבון.

<ג'ק בלנגה: בדיון הזה אני מייצג גם את לשכת עורכי-הדין.

<ג'ק בלנגה: סעיף 9(2) חל גם על מוסדות ציבור וגם על הקדשים.

<ג'ק בלנגה: מוסד ציבורי – ההגדרה מפנה בין השאר לחבר בני-אדם כהגדרתו בסעיף 1לפקודה.

<ג'ק בלנגה: סעיף 1 לפקודה לא מחייב שחבר בני-אדם יהיה מאוגד, או שיהיה רשום היכן שהוא.

<ג'ק בלנגה: ולכן מספיק ששבעה אנשים רושמים את השם שלהם ומחליטים להתאגד, זה הופך להיות מוסד ציבורי בהנחה שעונים על כל שאר התנאים.

<ג'ק בלנגה: לא חייבים להירשם בשום מקום.

<ג'ק בלנגה: ואותו מוסד ציבורי או אותו חבר בני-אדם של שניים לפחות שהתאגדו, חייב גם להגיש דוחות כספיים למס הכנסה ודוחות מס.

<ג'ק בלנגה: ככה שכל המערכת של הרישום, הן חברה לתועלת הציבור או עמותה היא מיותרת לחלוטין, ואין מקום כאן בדרך העקיפה לחייב את כל הגופים האלה להירשם.

<ג'ק בלנגה: אין שום סיבה היום בחוק הקיים.

<פרידה ישראלי: אתה צודק, סעיף 9(2) לא מחייב עמותה או חברה לתועלת הציבור.

<פרידה ישראלי: זאת אומרת, כדי להיחשב כמוסד ציבורי לעניין פקודת מס הכנסה בישראל, לא צריך בהכרח להיות חל"ץ או עמותה.

<פרידה ישראלי: אבל אנחנו דנים כאן בהסכם שגיבשנו עם ממשלת ארצות-הברית.

<פרידה ישראלי: ממשלת ארצות-הברית, בכדי לתת פטור למוסדות ציבור ממעמד של גוף פסיבי או ממעמד של מוסד פיננסי, כדי להקנות מראש את האישור להיחשב כגוף שהוא לא פיננסי אקטיבי, גוף שהוא אקטיבי, היו לה דרישות.

<פרידה ישראלי: היא בעצם רצתה להבטיח שהגוף הזה לא יכול לשמש להעלמות מס, אבל זו לא הדרישה.

<פרידה ישראלי: היא פרטה את הדרישה, ובפריטה הזו היו דרישות חוקיות שחלות על הגוף.

באסל גטאס: היא צריכה לבקש מהגופים בישראל?

באסל גטאס: גופים ישראליים או גופים בארצות-הברית?

<פרידה ישראלי: לא, גופים בישראל.

באסל גטאס: למה הם צריכים לפנות לארצות-הברית לבקש משהו?

משה גפני: אה, רגע, רגע.

משה גפני: זה תיכף יגיע בחוק של ה- .FATCAאתה תראה.

משה גפני: זה ההסכם.

משה גפני: ארצות-הברית עשתה הסכם עם 113 מדינות, אחת מהן היא ישראל.

משה גפני: זה החוק.

משה גפני: תיכף נדבר עליו.

<פרידה ישראלי: אנחנו היינו צריכים להגיש מסמכים וציטוטים מהחקיקה הרלוונטית, והגשנו את זה לגבי העמותות ולגבי חל"ץ.

<פרידה ישראלי: מהן ההוראות, למשל, בעת פירוק או מימוש של הנכסים.

<פרידה ישראלי: הם רצו להיות בטוחים שאנחנו מדברים פה על מוסד ציבורי שאין שום אפשרות, למשל, להעביר את נכסיו אחרי פירוק, לדוגמה, לידיים פרטיות, או דברים מהסוג הזה.

<פרידה ישראלי: עברנו על החוקים הרלוונטיים.

<פרידה ישראלי: יכול להיות שיש היום שאריות של אגודות שיתופיות או חברות, סיפורים היסטוריים שרשומים כמוסד ציבורי.

<פרידה ישראלי: אבל מכיוון שהדין התאגידי שחל עליהם לא מניח את הדעת מבחינת ממשלת ארצות-הברית כגוף שהוא יכול להכשיר אותו כמוסד ציבורי – זה היה אחד התנאים שלהם – אז נאלצנו להסתפק בגופים שהם או חל"ץ או עמותה.

<פרידה ישראלי: לא יכולנו להכליל את כולם.

<פרידה ישראלי: המאמץ של הגופים האלה לעניין פטור, לעניין פקודת מס הכנסה לא נשלל, אבל - - -

באסל גטאס: סליחה על הבורות שלי, גברתי.

באסל גטאס: אני מבין קצת בעניין, אבל לוקח לי זמן לקשור את הדברים.

באסל גטאס: למה מוסד ציבורי בישראל צריך לקבל הכשר מממשלת ארצות-הברית?

באסל גטאס: שהאמריקאים מפקידים בישראל?

<פרידה ישראלי: גם אמריקאים שמפקידים בישראל, גם אזרחים אמריקאים שחיים בישראל.

משה גפני: בגופים פיננסיים, בבנקים, למשל.

<פרידה ישראלי: אז אם הם מפקידים כסף במוסד כלשהו,הוא מוסד פיננסי, כל מוסד פיננסי מחויב לעשות Due diligence על כל בעלי החשבונות אצלו, לזהות את האמריקאים מביניהם, ולדווח לארצות-הברית על יתרת הפיקדונות שמוחזקים אצלו.

באסל גטאס: וזה לא המצב היום, לפני החוק?

באסל גטאס: אמריקאי שבא, כמו תד אריסון, בזמנו לכאן, בלי שום כוונה פוליטית, והוא מפקיד את הכסף שלו במוסדות ציבור או בקרנות נאמנות, הוא לא היה חייב לדווח על - - -

משה גפני: אבל חבר הכנסת באסל גטאס, אתה סומך על פרידה ישראלי, אתה לא סומך עליי.

משה גפני: זה החוק.

משה גפני: על זה אנחנו הולכים לדון עכשיו.

<פרידה ישראלי: במסגרת החוק הזה יש הקלות של גופים שיכולים להיחשב כמוסדות פיננסיים, אבל למרות זה הם לא ייחשבו.

<פרידה ישראלי: מוסד פיננסי מקומי, קרנות פנסיה, לכל דבר יש הגדרה, גופים שמחזיקים רק חשבונות עם ערך נמוך, מנהלי תיקים.

<פרידה ישראלי: אם זה בגלל שיש גוף אחר שמדווח על החשבונות האלה, אם זה בגלל דברים שמאובחנים כמקומיים, כערך נמוך וכולי, שהם מוכנים להכשיר אותם בכך שהם על-פי ההסכם כבר לא מוגדרים כמוסד פיננסי.

<פרידה ישראלי: אתה גמ"ח – קודם כל, אם אתה מתאגד ואתה בשנת 2016, כעמותה או כחל"ץ וסעיף 9(2) עם התצהיר שמאומץ שחבל לי לחזור על זה, יהיה מובטח לך מעמד של מוסד ציבורי עד ליום ה-31 במאי 2017, תחת התצהיר הזה שאתה תגיש את הדוחות עד 30 באפריל 2017.

מיקי רוזנטל: מוסד ציבורי, את מתכוונת מוסד לתועלת הציבור?

<פרידה ישראלי: נכון, כהגדרתו בפקודת מס הכנסה.

מיקי רוזנטל: בסדר, אני רק רציתי להבין שהבנתי.

<פרידה ישראלי: אמרנו גם שלגבי ישויות או חברות לתועלת הציבור שהתאגדו קודם אבל לא הגישו דוחות, אנחנו מבקשים את הדוחות עד סוף 2015, שיצהירו בתצהיר אלה שיגישו עד סוף 2016.

<פרידה ישראלי: גוף שעד ה-31 במאי 2017 לא הסדיר את המעמד שלו, המוסד הפיננסי ישלול את הסיווג שלו כמוסד שאינו פיננסי אקטיבי.

<פרידה ישראלי: ככל שהסיווג הזה נשלל, יסתמך על ההסדר שבפנינו.

משה גפני: 30 ביוני זה לא מספיק.

משה גפני: עד שאנשים ישמעו מזה ועד שיארגנו את עצמם - - -

<שגית אפיק: הם צריכים להוציא תצהיר, לפנות לרשם העמותות - - -

משה גפני: צריך להוסיף עוד 10 ימים.

משה גפני: אני דיברתי עם המפקחת על הבנקים - - -

<עידו יד שלום: כל הדיבור היה עד 30 ביוני.

משה גפני: בסדר, אז אני דיברתי עם המפקחת על הבנקים, אמרתי לה שהחוק הוא בספטמבר אז יש את המרווח הזה.

משה גפני: אז היא אמרה לי בהודעה שהיא העבירה אלי, שעד ה-30 ביוני קבעו עם ממשלת ארצות-הברית שעד אז יעשו את כל הפרוצדורה.

משה גפני: אפשר לעשות את זה בעוד 10 ימים, אפשר לדבר גם עם ממשלת ארצות-הברית, פשוט לא יסכימו.

משה גפני: זה הכול.

משה גפני: אני עושה את החשבון, ה-30 ביוני זה עכשיו.

משה גפני: היא מסתמכת על ההסכם שאתם אמרתם לה עם ממשלת ארצות-הברית.

משה גפני: ההסכם נדחה לספטמבר, אמרתי לה את זה.

משה גפני: אז היא אמרה, בסדר - - -

<פרידה ישראלי: העברת המידע נדחתה לספטמבר.

<פרידה ישראלי: אין בהסכם הנחיה לסגור חשבונות.

<פרידה ישראלי: לעומת זאת, יש בדיקות שצריך להשלים אותן.

<פרידה ישראלי: אבל גם אם יושלמו קצת יותר מאוחר, חובה לסגור חשבונות לא תהיה.

<פרידה ישראלי: מצד שני, הבנקים מבקשים - - -

משה גפני: אבל פרידה, בואי נהיה מדויקים.

משה גפני: אני לא מבקש פה מי יודע מה.

משה גפני: אמרתי את זה גם בישיבה הקודמת ואמרתי את זה גם לחדוה בר.

משה גפני: 30 ביוני זה מוקדם מדי.

משה גפני: אני בעד ההסדר.

משה גפני: אני לא רואה הסדר אחר, אבל צריך לתת עוד עשרה ימים.

משה גפני: זה הכול.

משה גפני: הרי לא יסגרו חשבונות.

משה גפני: אני מבקש שתסכימו.

משה גפני: זה הכול.

<עידו יד שלום: זה לא אנחנו.

<עידו יד שלום: אני חושב שצריך לדבר עם הבנקים, הם צריכים להעריך את הסיכון שבזה.

<עידו יד שלום: יש פה את הנציגים שלהם.

משה גפני: מי נציג הבנקים?

משה גפני: בבקשה אכפת לך שזה יהיה עד ה-10 ביולי?

<קריאה: זה לא איגוד הבנקים בעניין הזה.

<קריאה: זה בנקים ספציפיים שמסתירים את הדברים.

<קריאה: לא נשכח שעד עכשיו אין תקנות, אין שום דבר.

<קריאה: אני לא יכולה לדבר בשם בנקים שאני לא יודעת אפילו מי הם.

<קריאה: זה לא משהו שנשעה באמצעות איגוד הבנקים, ואני יודעת שגם אנשים שלכם דיברו אולי עם בנקים ספציפיים.

<קריאה: זה לא קשור לאיגוד הבנקים.

<עידו יד שלום: דיברנו עם בנק מסוים, שביקש לא להזכיר את השם - - -

<קריאה: בנק מסוים אחד.

<עידו יד שלום: הוא כנראה הבנק היותר-רלוונטי בסיפור הזה.

<עידו יד שלום: אבל הסיכום היה בעקבות הישיבה הקודמת עד ה -30 ביוני.

משה גפני: אני אמרתי גם בישיבה הקודמת – 30 ביוני הוא תאריך שאנחנו כבר עומדים לפתחו.

משה גפני: שיהיה עוד עשרה ימים, מתחיל להתפרסם העניין ועד שאנשים יארגנו את זה.

משה גפני: בסדר.

<עידו יד שלום: אנחנו עכשיו נברר את זה.

משה גפני: אתה עידו יד שלום, מהפיקוח על הבנקים?

<עידו יד שלום: כן.

<עידו יד שלום: אנחנו נפנה אליהם.

<עידו יד שלום: יש פה בעיה שהם צריכים להעריך את הסיכון שלהם לא מולנו.

<עידו יד שלום: אנחנו נהיה מאוד פשרנים.

<עידו יד שלום: הבעיה זה מול הכללים של ממשלת ארצות-הברית, עד כמה הם חשופים שם.

משה גפני: רגע, בואו נעשה סדר.

משה גפני: אומרים "ממשלת ארצות-הברית", ואני עובר לדום.

משה גפני: ממשלת ארצות-הברית לא ביקשה לסגור חשבונות.

משה גפני: ממשלת ארצות-הברית ביקשה שעד ספטמבר שייתנו לה את המידע.

<פרידה ישראלי: מכיוון שאנחנו בשנייה האחרונה, ועדיין החקיקה לא עברה, ועדיין אין ודאות מוחלטת שהיא עברה, אז דווקא זה מקשה על המצב.

<פרידה ישראלי: כי הבנקים אולי חושבים שהם צריכים להיערך למצב שאם אין חקיקה, החובות האלה מוגברים.

<פרידה ישראלי: על זה דיבר עידו יד שלום כשהוא דיבר על נושא הערכת סיכונים של הבנקים, איך הם מתמודדים עם מצב שבמקום הסכם יש את חקיקת FATCA שהם אמורים לציית לו.

<פרידה ישראלי: זה אולי מעמיד בבעיה.

<פרידה ישראלי: וככל שנתקדם יותר מהר עם אישור החקיקה, זה יקל על הבנקים לקיים את ההוראות שנדרשות מהם על-פי ההסכם.

משה גפני: זה שצריך להעביר את החוק, אני מבין.

משה גפני: אגב, את כל מה שאנחנו מדברים נצטרך להכניס בחוק גם, אחרת לא יהיה פתרון.

<פרידה ישראלי: לא כל דבר יהיה בחוק.

<פרידה ישראלי: יש הנחיות שהן פרשנות, שאנחנו נפרסם את זה, ניתן לזה פומבי, אם זה בהנחיות של רשות המסים, נוכל להעלות את זה באתר שלנו - - -

משה גפני: לא, בגלל שהמפקחת על הבנקים אמרה לי שאם יהיה את החוק, יהיה אפשר לעשות תקנות.

<פרידה ישראלי: הטיוטה של התקנות כבר מוכנה.

<פרידה ישראלי: ברגע שיעבור החוק, אפשר יהיה לפרסם - - -

<שגית אפיק: מה, שפוטרות את הגמ"חים ומוסדות?

<שגית אפיק: - - -

<פרידה ישראלי: לא, לא, לא.

<פרידה ישראלי: ההסדר הזה לא נמצא בתקנות.

<פרידה ישראלי: ההסדר הזה, האופי שלו הוא לא לתקנות, אלא כמו שיש חוזרים של רשות המסים - - -

משה גפני: רגע, פרידה, מה את מצפה ממני, שאחרי זה אני אסמוך על מה?

משה גפני: שיהיה את החוק הזה?

<פרידה ישראלי: לא חוק.

<פרידה ישראלי: שזה יהיה הנחיה שתפורסם.

<פרידה ישראלי: אנחנו נוכל אחרי שנגיע לנייר הסופי והמוסכם, להעלות את זה אפילו אלינו לאתר, לתת לזה פומבי, אנחנו מצהירים בפני הוועדה.

<פרידה ישראלי: אני רוצה להבהיר, דבר ראשון, בהצהרות שדיברנו עליהן אין לגרוע מסמכותו של פקיד השומה לשלול את המעמד של עמותה או חל"ץ כמוסד ציבורי לפי סעיף 9(2), ולמסור על כך הודעה למוסד פיננסי.

<פרידה ישראלי: כמו שיש לו על כל מוסדות הציבור בישראל, יש את הסמכות הזאת גם פה.

מיקי רוזנטל: זה נכון גם היום.

<פרידה ישראלי: כן.

<פרידה ישראלי: אין באמור לעיל כדי לגרוע מההקלות שניתנות בהסכם FATCA למוסדות פיננסיים בעלי היקף פעילות קטן שמחזיקים חשבונות על ערך נמוך.

<פרידה ישראלי: זאת אומרת, זה לא נוגע אליהם.

<שגית אפיק: הפקדה של 50,000 דולר לא נוגע אליהם, הם לא יצטרכו להגיש תצהיר, ומבחינת הבנקים לא ייסגרו החשבונות שלהם?

<שגית אפיק: זה ברור?

<שגית אפיק: כי זה לא היה כתוב במכתבים של הבנקים - - -

<פרידה ישראלי: לא דיברנו על זה עם הבנקים.

<פרידה ישראלי: המוסדות האלה נמצאים בנספח 2 להסכם במפורש כגוף שההסכם לא חל עליו.

<פרידה ישראלי: ככל שיש בעיות או יעלו דברים בדיון, נדון בהם.

<פרידה ישראלי: אבל הם לא בתוך הסיפור הזה.

משה גפני: פרידה, ה-50,000, מה שדיברתם בישיבה הקודמת, לא כלול בתוך העניין הזה?

<פרידה ישראלי: הוא לא כלול בתוך העניין הזה.

<פרידה ישראלי: זה סעיף מפורש - - -

משה גפני: אז אני יכול להבין למה יש בנק אחד ששלח מכתב מבלי לבדוק על איזה גמ"חים מדובר, גם גמ"חים קטנים, והוא אמר: אני סוגר את החשבונות?

מיקי רוזנטל: מה, היא אחראית על הבנקים?

<קריאה: אבל למה זה לא כתוב פה?

<קריאה: למה לא להכניס את זה?

משה גפני: לא יודע.

משה גפני: פרידה, מה עושים עם זה?

<פרידה ישראלי: כי זה כתוב בנספח 2 בהסכם.

<שגית אפיק: אין בעיה, אבל פרידה, הבנקים צריכים לדעת מזה.

<שגית אפיק: איך הם ידעו מזה?

<שגית אפיק: אתם רוצים שגם הגמ"חים האלה יגישו תצהיר?

<שגית אפיק: מה הפתרון לגביהם?

<פרידה ישראלי: הסכם FATCA בנוי כעיקרון על הצהרות עסקיות.

<פרידה ישראלי: גופים מצהירים לדבי מעמדם.

<פרידה ישראלי: יש טופס שנקרא: W-8BEN-E, שהבנקים מכירים היטב, ויש שם מקומות לסמן איזה מוסד אתה.

<פרידה ישראלי: כל הסכם FATCA בנוי כעיקרון על הצהרה עצמית, אבל אם למוסד הפיננסי יש מידע, שלפי המידע הזה ההצהרה העצמית שנמסרה היא לא נכונה, אז הוא יכול באותם מקרים שלא לסווג את המוסד על-פי ההצהרה העצמית שלו.

משה גפני: אני רוצה להבין, אתם רוצים לעזור לנו או לא?

משה גפני: בואו נצא מתוך הנחת היסוד הראשונה.

משה גפני: אני, יש לי גמ"ח של תרופות, מה שלא נמצא בסל התרופות, זה גמ"ח שהעלות שלו, ההיקף שלו, הוא 100,000 שקל בשנה, גמ"ח קטן, אני מנהל את זה דרך חשבון בבנק מסוים, אני עם כמה חברים, כדי לעזור למני שחס וחלילה נהיה חולה, לעזור לו בתרופות שהן אינן בסל התרופות.

משה גפני: אני לא יודע, לא FATCA, ולא טפסים, עוד אמרת את זה באנגלית - - -

<פרידה ישראלי: מה המעמד שלכם?

<פרידה ישראלי: איך אתם מאורגנים?

משה גפני: אנחנו מוסד ציבורי, מה שאנחנו.

משה גפני: אנחנו משהו קטן.

משה גפני: עמותה, מה זה משנה?

<שגית אפיק: לא מאוגדים.

משה גפני: אין לו עסקים, אין לו שום דבר, לא מאוגד בכלום.

משה גפני: המקרה הפשוט ביותר – חבורה של כמה אנשים שהקשר ביניהם הוא קשר חברתי, רוצים לעשות את הגמ"ח הזה.

משה גפני: נקודה.

משה גפני: לפי מה שאת אומרת, אנחנו לא קשורים ל-FATCA בגלל שאנחנו גמ"ח קטן.

<פרידה ישראלי: לא, כל אחד עובר את הבדיקה של FATCA לזיהוי המעמד שלו.

<פרידה ישראלי: מה זה, לא קשורים?

משה גפני: ההיקף שלנו הוא קטן.

<פרידה ישראלי: אתם מקבלים פיקדונות?

משה גפני: כן.

<פרידה ישראלי: אה, זה לא מתרומות.

משה גפני: גם מתרומות, גם מפיקדונות.

משה גפני: אני יודע?

משה גפני: מה שאנחנו יכולים.

<קריאה: פיקדון נוצר אחרי תרומה.

משה גפני: אבל אנחנו קטנים.

משה גפני: אמרת שקטנים לא קשורים ל-FATCA.

<פרידה ישראלי: נכון.

<שגית אפיק: - - -

<קריאות: - - -

<פרידה ישראלי: אני מקריאה לכם מהטופס W-8BEN-E שמסווג ישויות לפי המעמד שלהן, ויש פה מעמד שנקרא: Certified deemed-compliant FFI with only low-value accounts.

<פרידה ישראלי: FFI זה: Foreign Financial Institutions.

<פרידה ישראלי: ואם אתה כזה, אתה צריך להשלים שם איזשהו חלק - - -

באסל גטאס: אבל מה זה low-value?

באסל גטאס: כמה זה?

<שגית אפיק: ואז הוא צריך למלא טופס?

<שגית אפיק: מה הוא צריך לעשות?

<שגית אפיק: אני עדיין לא מבינה את הפרוצדורה.

מיקי רוזנטל: גברתי הנכבדה, אבל לא קיבלנו מענה – אם זה ברור ומתוך ההסכם, למה הבנקים לא ידעו על זה או למה הם לא פעלו בהתאם?

מיקי רוזנטל: - - -

<פרידה ישראלי: הבנקים יודעים על זה.

מיקי רוזנטל: אבל יש טענה שהם הוציאו מכתבים שנוגדים את הסעיף הזה.

<פרידה ישראלי: אני באמת לא יודעת לענות על זה.

משה גפני: אפשר לעשות סדר במדינת ישראל, לעשות ניסיון כזה?

משה גפני: פרידה, אני יכול לעשות ניסיון לעשות סדר במדינת ישראל?

משה גפני: לא בטוח שאני אצליח, אבל אני אנסה.

משה גפני: יש כמה גופים שנמצאים בעניין הזה מבחינה ממשלתית או מבחינה ממסדית: נמצא בנק ישראל, הפיקוח על הבנים, נמצא משרד האוצר, נמצא משרד המשפטים.

משה גפני: אני לא יודע מי עוד ב-FATCA.

משה גפני: משרד החוץ גם בעניין?

<פרידה ישראלי: משרד החוץ לא.

משה גפני: לא חשוב, משרד החוץ נשאיר אותו.

משה גפני: אבל יש שלושה גופים רציניים שנמצאים בעניין הזה.

משה גפני: יש חלק של הבעיה שלא קיימת, רק מה?

משה גפני: מישהו צריך להגיד את זה לבנקים, להסב את תשומת לבם לעובדה שאם הגמ"ח או כל גוף אחר שההיקף שלו הוא נמוך, הוא פחות מ-50,000 דולר לתרומה בשנה, או פחות מ-50 מיליון שקל בסך-הכול הכללי, ואם אני לא טועה, אלה הסכומים - - -

<פרידה ישראלי: 50 מיליון דולר נכסים, ו-50,000 דולר זה הסכומים.

משה גפני: כל הדבר הזה נמצא.

משה גפני: פרידה, להגיד לבנקים שאם הגוף הזה ייתן תצהיר, אז הוא לא שייך ל-FATCA, אז לא סוגרים לו את החשבון.

<פרידה ישראלי: אני רוצה שתבינו שהמצב כרגע, שהחקיקה לא עברה, אין לי שום פורמט להנחיה.

<פרידה ישראלי: אחר-כך בחוזר, התקנות מתייחסות לכך שהן נותנות כבר פטור לכל הגופים שנכללים בנספח 2.

משה גפני: הבנתי, אין חוק.

משה גפני: אין חוק.

משה גפני: ועדת הכספים דחתה את החוק.

משה גפני: החוק נפל.

<פרידה ישראלי: הפטורים הם חלק - - -

משה גפני: רגע, רגע, לפני שהחוק נפל או החוק עבר, לא קרה שום דבר, החוק יעבור בעזרת ה'.

משה גפני: אני מדבר על זה שעשיתם הסכם עם ממשלת ארצות-הברית.

משה גפני: אני גם העברתי את ההסכם הזה כאן, במליאה.

משה גפני: נכון?

משה גפני: מה זה היה?

<שגית אפיק: חילופי מידע, החוק הקודם זה לא על ה-FATCA, זה על הסכם אחר.

משה גפני: לא משנה, אבל חתמתם הסכם.

<פרידה ישראלי: אמרנו שלחילופי מידע פיננסי אוטומטי יהיה חוק אחר וזה החוק שאנחנו דנים בו.

משה גפני: טוב, חתמתם הסכם – בהסכם, לא בחוק – בהסכם אין חובה בכל העניין הזה על גופים שהם פחות מהסכום שנקבת.

משה גפני: למה לא להודיע את זה לבנקים?

<פרידה ישראלי: אז אני מודיעה לבנקים לקרוא את נספח 2.

משה גפני: מי זה, אני?

<שגית אפיק: האם אתם מצפים שגם גמ"חים קטנים שעונים על הפטור שנמצא בהסכם ויהיה בחקיקה בהמשך על ה-50,000 דולר ו-50 מיליון, יעשו את התהליך של רישום כעמותה וייפנו למשרד?

<שגית אפיק: - - -

<פרידה ישראלי: לא, לא.

<שגית אפיק: אז איך הבנקים יידעו לא לסגור לאלה את החשבונות?

<שגית אפיק: כיוון שהמכתבים שיצאו יצאו לכל הגמ"חים, הבנק לא הבחין בין גמ"ח קטן לבין גמ"ח אחר, ולכן עכשיו שאתם נותנים את הפתרון שילכו ויתאגדו, אז אנחנו מבינים שזה פתרון שאמור לחול על גמ"חים גדולים שלא עונים על תנאי הפטור שמופיעים בהסכם.

<שגית אפיק: מה יקרה לגבי הגמ"חים הקטנים?

<שגית אפיק: איך אנחנו נמנע את סגירות החשבון לפני שהחוק יעבור, כי כנראה שלא נספיק להעביר את החוק בשבועיים הקרובים.

<שגית אפיק: זה זמן קצר מדי.

<שגית אפיק: ולכן צריך פתרון זמני גם לגביהם.

<שגית אפיק: השאלה היא מה הפתרון.

<פרידה ישראלי: אין לנו כרגע מעמד להנחות את הבנקים.

<שגית אפיק: איך הבנקים הונחו להוציא את המכתבים שהם הוציאו?

מיקי רוזנטל: אבל יש לכם יכולת שיח איתם.

מיקי רוזנטל: זה לא עניין שאתם מורידים להם הוראה.

מיקי רוזנטל: מגיעים להבנות והסכמות, אז זאת הדרך לעשות את זה.

<פרידה ישראלי: הבנקים לא הונחו לסגור את החשבונות האלה.

<פרידה ישראלי: מכיוון שזה מה שאומר החוק, אפשר אולי שוב לנסות להגיע להסכמה יחד עם הפיקוח על הבנקים שיקבל את ההסכמה דרך איגוד הבנקים כארגון שמייצג את הבנקים, שמכיוון שקיים אותו סעיף בנספח 2 להסכם - - -

משה גפני: כותב הבנק במדינת ישראל – אני לא אומַר את שמו: בהתאם לעמדת משרד האוצר ביחס להוראות ה-FATCA כפי שהובא לידיעת

משה גפני: כם וכולי, גמ"ח המקבל פיקדונות, כהגדרתו בהוראות ההסכם הבין-מדינתי שנחתם בקשר עם יישום הוראות ה-FATCA בהיות הגדרה זו רחבה ביותר ונועדה לכלול כל ישות העוסקת באחזקה וניהול של נכסים פיננסיים עבור אחרים וכולי.

משה גפני: ההנחיה של משרד האוצר – על כל גוף כזה, הוא כלול ב-FATCA.

<פרידה ישראלי: מעולם לא יצאה הנחיה כזאת של משרד האוצר.

משה גפני: אבל זה מה שהבנק עשה.

<מיקי טמיר: דרך אגב, זה לא משהו של איגוד הבנקים, או משהו.

<מיקי טמיר: זה כנראה בנק מסחרי.

משה גפני: מה זה משנה?

משה גפני: אבל הבנק עשה, הוא בנק במדינת ישראל.

משה גפני: הוא לא בבנק היחיד.

<פרידה ישראלי: מעולם לא הוצאנו הנחיה כזאת - - -

משה גפני: פרידה, אני רוצה להגיד לך ואני רוצה להגיד את זה גם לפרוטוקול: החוק של ה-FATCA, התחלנו בו את הדיונים, אנחנו נמשיך את הדיונים עד שנשלים אותו.

משה גפני: אני לא יכול להגיד מראש אם נאשר אותו או לא נאשר אותו, יש פה ועדה.

משה גפני: אני מעריך שנאשר אותו, אני מעריך שנעשה בו שינויים כאלה ואחרים, כפי שאת מכירה.

משה גפני: אני מאוד מציע לא לתלות את הגמ"חים בחוק של ה-FATCA.

משה גפני: יש פה תקלה עם הגמ"חים.

משה גפני: זה מוסד שאמרתי, הוא מוסד מפואר, שיש תקלה, אני רוצה לתקן אותו.

משה גפני: בשביל מה יש גופים כאלה במדינת ישראל?

משה גפני: בשביל מה יש הפיקוח על הבנקים?

משה גפני: בשביל מה יש משרד האוצר?

משה גפני: יש תקלה עם בנק ולא רק עם בנק אחד, אבל עם בנק אחד ודאי, הוא סגר חשבונות שלא היה צריך לסגור.

<אורנה ואגו: הוא לא סגר.

משה גפני: הוא סוגר.

<אורנה ואגו: הוא מבקש מהגמ"חים להשלים מסמכים כדי שהוא יוכל לעמוד ולנהל את סיכוניו כנגד החוק שעוד לא חוקק ושהתקנות שלא התפרסמו, מכוח ההיכרות שלו עם ההסכם ועם חקיקת FATCA, ועם זה שאם החוק לא יעבור יחולו עליו חובות ישירים מול ממשלת ארצות-הברית.

<שגית אפיק: אז אם גמ"ח יכתוב לבנק בתשובה למכתב כזה, או בלי קשר למכתב כזה, הוא פשוט יפנה על דעת עצמו לבנק ויאמר שהוא עונה על התנאים שמחריגים ונותנים פטור לפי הסכם ה-FATCA כיוון שיש לו שיעור הפקדות נמוך – זה יספק את הבנקים?

<שגית אפיק: זאת השאלה.

<אורנה ואגו: זה לא מכתב, זה לחתום - - -

<קריאה: אני רוצה להגיד בידיעה, שזה לא מספק.

<אורנה ואגו: זה אמור לספק אותו אם הגמ"ח חותם על הצהרה עצמית שנדרשת.

<פרידה ישראלי: יש פה את ההצהרה, הוא יחתום עליה.

<פרידה ישראלי: זה אמור לספק את הבנק אלא אם יש לו מידע קונקרטי - - -

<שגית אפיק: זו ההצרה ארוכה?

<שגית אפיק: זה כמה עמודים, מה שאת מחזיקה?

<פרידה ישראלי: לא, לא.

<פרידה ישראלי: יש פה X אחד, ואז עוברים לחלק 6 עם כמה שורות, 3-4 שורות - - -

משה גפני: איפה אני יכול לקבל את התצהיר הזה?

<פרידה ישראלי: באינטרנט.

<פרידה ישראלי: אנחנו יכולים לשלוח לך את זה.

<קריאה: הנה, יש לי את זה כאן, וזה מסובך.

משה גפני: אבל לי יש גמ"ח לתרופות ברמת-אביב, אני לא יודע מהחיים שלי.

משה גפני: איפה אני משיג את זה?

משה גפני: זה פשוט נורא הדבר הזה.

<קריאה: אפשר להסביר את הבעיה במילים פשוטות?

משה גפני: לא, אי אפשר, בגלל שאני גם לא אבין אחרי שתסביר.

משה גפני: איפה אני מקבל את זה?

משה גפני: אתה מהגמ"ח, למה אתה אומר שזה לא טוב.

<יוסף שימל: אני אביא דוגמאות.

<יוסף שימל: יש גמ"ח - - - שכול הכסף שלו זה כסף שהגיע עד לפני ארבע שנים - - - הכול כתרומה גמורה, שנתנו לו על-מנת לנהל גמ"ח.

<פרידה ישראלי: זה לא מוסד פיננסי.

<יוסף שימל: רק שנייה.

<יוסף שימל: נתנו לו את הכסף, הוא בא לבנק ואמר, יש ארבעה אנשים שנותנים לי את הכסף עד היום - - - הכסף מיועד לגמ"ח בלבד, - -

משה גפני: שמחת זקנתי שזה הטופס.

משה גפני: מה אני אעשה עם זה?

משה גפני: אני אתחיל להפיץ את זה בין כולם?

<יוסף שימל: - - תאשרו לי את זה או לא – אמרו לו שלא.

<פרידה ישראלי: זה מוסד ציבורי?

<פרידה ישראלי: או עמותה?

<יוסף שימל: עד היום הוא לא היה צריך להיות עמותה - - -

<קריאה: הוא לא צריך, הוא לא צריך להירשם - - -

<יוסף שימל: תן לו 30 מפקידים, הוא לא מקבל את כל ההפקדות, יש לו תרומות.

<פרידה ישראלי: לא שאלתי אם הוא מוסד - - -

<יוסף שימל: לא, אז הוא לא חייב להיות במוסד ציבורי.

<יוסף שימל: גם לפי החוק של ה-FATCA הוא לא חייב להיות במוסד ציבור.

<פרידה ישראלי: לא, מוסד ציבורי לפי חוקי ישראל.

<יוסף שימל: לא, לפי חוקי ישראל הוא לא - - - הוא לא חייב להיות מוסד ציבורי היום.

<יוסף שימל: היום החשבון שלו מתנהל בדבר שנקרא: חשבון לתועלת הציבור, וכך רוב הגמ"חים כיום מנוהלים - - -

<פרידה ישראלי: וזה יכול להיות אפשרות אחת, נאמנות.

<פרידה ישראלי: צריך לזהות את זה.

<פרידה ישראלי: זה יכול להיות נאמנות, זה יכול להיות חשבון פרטי של אמריקאים, אז שידווחו עליו.

<יוסף שימל: זה חשבון פרטי של ישראלי, והוא לא - - - שקיבל תרומות לצורך מתן הכספים לגמ"ח.

<פרידה ישראלי: מי הנהנה בחשבון?

<יוסף שימל: נהנה אחד בחשבון.

משה גפני: שימל, דקה.

<שגית אפיק: בואו נחזור להסדר הראשון לגבי כאלה שיש להם מעל 50,000 דולר.

<שגית אפיק: את מרשם העמותות?

<שגית אפיק: תוך כמה זמן מרגע שאתם מקבלים תצהיר, איך תעבדו?

<שגית אפיק: כי צריך לעבוד פה מאוד מהר.

<אביטל שרייבר: אנחנו לא אמורים לקבל את התצהיר.

<אביטל שרייבר: התצהיר לא אלינו.

<שגית אפיק: אז למי התצהיר?

<אביטל שרייבר: אנחנו רק יכולים לרשום עמותה או חברה לתועלת הציבור.

<שגית אפיק: בתוך כמה זמן אתם תעשו את זה?

<אביטל שרייבר: קודם כל, מכיוון שנודע לנו שהנושא הזה דחוף, אז אנחנו ממליצים לאותם אנשים שרוצים להירשם כעמותות או חברות לתועלת הציבור להגיש תקנון מצוי או תקנון מומלץ בחברה לתועלת הציבור, ואז, בהנחה שהם מגישים את כל המסמכים כמו שצריך, אז תוך מספר ימים - - -

<שגית אפיק: איזה עוד מסמכים צריך חוץ מהתקנון המצוי?

<אביטל שרייבר: יש באתר שלנו הנחיה לבקשה לרישום עמותה, אז המייסדים צריכים לחתום בפני עורך-דין.

<שגית אפיק: זה בנוסף על התצהיר שפרידה דיברה עליו.

<אביטל שרייבר: זה הקמת תאגיד.

<אביטל שרייבר: זה נושא נפרד.

<שגית אפיק: ואז תוך כמה זמן אתם תעשו את זה?

<אביטל שרייבר: אנחנו נעשה את זה תוך מספר ימים.

<שגית אפיק: תוך מספר ימים מהרגע שאתם מקבלים את זה.

<שגית אפיק: זאת אומרת, שלוש חובות יש על הגמ"חים הגדולים, אם אני מבינה נכון, התצהיר שפרידה דיברה עליו, תצהיר נוסף אליכם, הגשת תקנון מצוי ועמידה בתנאים של רישום עמותה.

<יוסף שימל: ומה עם רשום המסים?

<שגית אפיק: רשות המסים היא לא צד בעניין.

<ארז אורעד: רשות המסים לא צד בעניין.

<ארז אורעד: עכשיו תבינו מה קורה – הפתרון הוא פתרון אלגנטי, כבוד הרב גפני.

<ארז אורעד: קודם כל, יש סד זמנים של שבועיים, וכאן ניתנת שנה להתארגן - - -

משה גפני: אי אפשר בשבועיים לעשות כלום.

<ארז אורעד: נכון.

<ארז אורעד: לכן נתנו לך שנה להתארגנות, נתנו כאן שנה - - -

משה גפני: אבל בשבועיים אי אפשר לארגן, לא עמותה ולא תצהיר, ולא בנק, ולא כלום.

<ג'ק בלנגה: נכון, נכון.

<ג'ק בלנגה: ולמה לשנות את זה?

<ארז אורעד: למה לשנות את זה?

<ארז אורעד: כי אני לא הולך - - - לחבר'ה שיושבים בפאב - - -

<ג'ק בלנגה: אתם משנים את פקודת מס הכנסה עכשיו.

משה גפני: רגע, ג'קי, אני אתן לך.

<ג'ק בלנגה: אתם משנים את פקודת מס הכנסה.

<ארז אורעד: לא משנים שום פקודת מס הכנסה.

משה גפני: אני מבקש לא לקיים את הדיון הזה, מספיק.

משה גפני: אני רוצה לדעת אם אפשר לקבל ארכה.

משה גפני: זה הכול.

משה גפני: הפתרון פשוט.

<קריאה: הפתרון - - -

משה גפני: אני לא שואל אותך.

משה גפני: אני שואל את פרידה.

<פרידה ישראלי: אתה שואל אותי על ארכה ל-30 ימים?

משה גפני: כן.

<פרידה ישראלי: זה לא משהו שנמצא בסמכות שלי.

משה גפני: בסדר, אבל מישהו פה צריך לקחת פה סמכות, מי שיודע ללחוץ עלי להעביר את החוק של ה-FATCA.

<פרידה ישראלי: לנו אין התנגדות שתינתן עוד ארכה של - - -

משה גפני: המפקחים על הבנקים – אתם יכולים לתת את הארכה הזאת?

משה גפני: אי אפשר בלי זה.

<אורנה ואגו: לא, אבל אנחנו יכולים לדבר עם הבנק כפי שדיברנו אותו עוד קודם, ולהצהיר את ההצהרה הזאת כאן, ולוודא איתם.

<אורנה ואגו: הבנק מנהל את הסיכונים שלו, אנחנו לא ניתן הנחיה.

<אורנה ואגו: אבל אני מניחה שיהיה רצון טוב כמו שהיה רצון טוב לקראת – פשוט, בישיבה הקודמת הבנו שדובר על שבועיים, אז העברנו את המסר שך השבועיים.

<אורנה ואגו: אם אדוני מבקש עוד עשרה ימים, אנחנו נעביר את המסר, ואני מניחה, אני לא רוצה לדבר בשם הבנקים, אני מניחה שיהיה רצון טוב.

מיקי רוזנטל: יש פה נציגות של איגוד הבנקים - - -

משה גפני: כן, אבל היא לא יודעת להגיד בשמם.

<פרידה ישראלי: אני גם מניחה שרצון טוב יהיה.

<פרידה ישראלי: אני מרשה לעצמי להגיד.

<מיקי טמיר: אם לא תהיה סיבה מיוחדת, של משהו מאוד חריג שהם לא יסכימו, אני מעריך גם שיהיה רצון טוב.

<מיקי טמיר: אבל אנחנו צריכים לדבר איתם לפני זה.

משה גפני: בסדר, אז אני מבקש שתדברו איתם, שזה לא יסתיים ב-30 ביוני, אלא ב-10 ביולי, אולי אפילו קצת יותר מאוחר, אבל בפרק הזמן הזה.

משה גפני: בפרק הזמן הזה הגמ"חים הגדולים יגישו את הבקשה לרישום עמותה ולקבל את סעיף 9(2).

משה גפני: ולהודיע לגמ"חים שמי שנמצא בפחות מהפקדה של 50,000 דולר בשנה, לאדם, והיקף נכסים של פחות מ-50 מיליון דולר בהיקף הנכסים כולו, הוא יגיש את התצהיר הזה, שאני לא יודע לקרוא אותו בגלל שהוא באנגלית, ואז הוא לא נמצא בתוך ההסכם של ה-FATCA.

<פרידה ישראלי: אם הסכם ה-FATCA, בהנחה שהוא הופך לחוק, זה יהיה - - -

משה גפני: בסדר, אל תחזרי על זה.

משה גפני: נראה לי שאת כל הזמן מאיימת עלי שאני אעביר את החוק.

<פרידה ישראלי: לא, לא.

<פרידה ישראלי: ממש לא.

משה גפני: אני מתכוון להעביר את החוק, בלי קשר לעניין של הגמ"חים.

<פרידה ישראלי: בסדר.

משה גפני: אבל אני יכול להיות בלי מצב רוח בגלל שאתם לא פותרים את הבעיה של הגמ"חים בגלל ביורוקרטיה.

משה גפני: הרי יש בעיה מובנית של הגמ"חים, שזה חוק הבנקאות, שם אנחנו עוד לא התחלנו.

משה גפני: לפחות פה, את המוקש הזה להוריד.

משה גפני: אני מבקש שתובילי את זה, יש לך את הכוח לעשות את זה, גם עם הפיקוח על הבנקים וגם עם איגוד הבנקים, להאריך את המועד עם רשם העמותות, שהדברים יתנהלו.

משה גפני: נגיע לחוק הבנקאות, נראה מה עושים שם, אבל זה לא קשור לחוק של ה-FATCA.

<פרידה ישראלי: בהקשר הזה אני מבקשת עוד שתי הערות.

<פרידה ישראלי: יש פה הנחיה למשרד המשפטים, שאומרת ככה: הסדר זה המבוסס על כך שבימים אלה מקודמת חקיקה להסדרת פעילות הגמ"חים, הוא מוגבל לעניין זה ולשנה זו בלבד.

<פרידה ישראלי: לשנה הבאה יתאפשר מנגנון זה רק לאחר שתושלם הסדרת פעילות הגמ"חים ובהתאם להסדר שייקבע בה.

מיקי רוזנטל: ומה יקרה עם לא יהיה חוק?

משה גפני: מיקי, שאלת שאלה טובה.

מיקי רוזנטל: אני שואל רק שאלות טובות.

משה גפני: יש שתי בעיות.

משה גפני: בעיה אחת היא בעיה של חוק הבנקאות, שמשרד המשפטים רוצה אותו, כולנו רוצים אותו.

משה גפני: היו ישיבות אחדות, עם שר הבריאות, עם הרב ליצמן ואיתי, ועם משרד המשפטים, ועם משרד האוצר ועם בנק ישראל, מי עוד שכחתי?

משה גפני: כולם.

משה גפני: בסדר, החוק הזה מתקדם באיזושהי צורה, אני לא יודע כמה.

משה גפני: יש את ה-FATCA.

משה גפני: ה-FATCA, הסברתם לי, זה משהו אחר לגמרי, לא קשור לשום דבר, זה הסכם עם ארצות-הברית.

משה גפני: שאז, אם החוק הזה לא יהיה, אנחנו מפרים את ההסכם עם ארצות-הברית ויתחילו חקירות של ממשלת ארצות-הברית בבנקים בישראל.

משה גפני: הסברתם לחי את זה ואני השתכנעתי שצריך להעביר את החוק הזה.

משה גפני: מה קשור עמדת משרד המשפטים ל-FATCA עם חוק הבנקאות?

משה גפני: מה קשור?

משה גפני: חוץ מאיוּם, שקיבלתי אותו, הבנתי.

משה גפני: אבל עליי לא יאיימו בגלל שלי לא יורידו ניהול תקין בגלל שלי אין גמ"ח.

משה גפני: איזו התנהגות זאת?

משה גפני: יש בעיה של ה-FATCA.

משה גפני: הבנתי, צריך לטפל בזה.

משה גפני: יש את הבעיה של חוק הבנקאות, זה בסדר, גם זה בסדר.

משה גפני: מה, מאיימים עליי משרד המשפטים?

משה גפני: "לא יהיה פתרון עם ה-FATCA" – עם ה-FATCA יש פתרון, אז יש פתרון, אין פתרון, אז אין פתרון.

משה גפני: מה ה קשור לחוק הבנקאות?

משה גפני: אני מתנצל שאני עצבני היום.

משה גפני: פשוט לא ישנתי בליל שבועות.

מיקי רוזנטל: רק התחלנו את השבוע.

מנואל טרכטנברג: זה תיקון ליל שבועות.

<פרידה ישראלי: העובדה שגמ"חים יקבלו אישור של מוסד ציבורי מבלי שניתן להם אישור ניהול תקין על-ידי רשם העמותות והתאגידים נראית כבעיה, לעצם זה שאתה מגדיר גוף כמוסד ציבורי כשבהגדרה הוא לא קיבל אישור ניהול תקין.

משה גפני: בסדר, חזקה על רשם העמותות שהוא יעשה את זה רק שנה, מכיוון שהוא יגיד: רגע, אז מה עם חוק הבנקאות?

משה גפני: אני יודע.

משה גפני: תאמיני לי, בתוך המערכת אני יושב.

משה גפני: משרד המשפטים לא צריך להגיד לי בפירוש: חייבים להעביר את החוק ואל תעשה חוכמות.

משה גפני: זה בסדר.

רוצה לתת: זאת אומרת, אנחנו לא מכניסים עכשיו לסיפור את כל מוסדות הציבור בישראל שצריכים להגיש תצהירים ולהגיש דוחות.

רוצה לתת: מי שמתנהל בדרך הישר, נוהג להגיש דוחות, הוא מוסד ציבורי או עמותה או חל"ץ, הבנקים ימשיכו לסווג אותו כמו שהם היו עושים עד היום - - -

מיקי רוזנטל: רובם כאלה.

משה גפני: אבל רובם כאלה.

<פרידה ישראלי: כן, נכון, וזה מה שאני רוצה לומר.

משה גפני: אני מבקש לסכם את החלק הזה ולעבור לחוק.

משה גפני: הדבר הראשון, אני מאוד מבקש שתעזרו במידע בעניין הזה אחרת זה נראה רע מאוד – להגיד לבנקים שיגידו גם לגמ"חים או להגיד גם למוסדות הציבור שנמצאים אצלם בחשבונות, להגיד להם את מה שאמרת עכשיו, שצריך לצלא את הטופס הזה, צריך שגם הטופס הזה יהיה בבנקים, וצריך לגבי הנושא של הגמ"חים הגדולים שיוכלו להוציא את אישור העמותה או הדברים שהם צריכים, שהם יעשו את זה מהר.

משה גפני: אתם תפנו לבנקים, שזה לא יסתיים ב-30 ביוני, אלא שזה יהיה עד אמצע יולי.

משה גפני: אתם יכולים להעביר את הטופס הזה בעברית, כדי שגם אני אבין?

<פרידה ישראלי: אין לנו תרגום שלו.

משה גפני: אין לכם תרגום?

<פרידה ישראלי: לא.

מנואל טרכטנברג: תרגמו בכנסת.

<שגית אפיק: אפשר לתרגם בכנסת.

משה גפני: מה, אי אפשר לתרגם את זה?

<שגית אפיק: אין לכם תרגום של ההסכם?

<פרידה ישראלי: יש לנו תרגום של ההסכם.

<שגית אפיק: זה לא נספח להסכם?

<פרידה ישראלי: לא, לא.

<פרידה ישראלי: זה טופס אמריקאי.

<פרידה ישראלי: יש תרגום של ההסכם.

<פרידה ישראלי: מי שרוצה לראות את תרגום ההסכם עם הנספחים שלו, הוא נמצא מתורגם בנוסח שעדיין לא רשמי, אבל נמצא מתורגם באתר של מינהל - - -

משה גפני: ואת זה אי אפשר לתרגם?

<פרידה ישראלי: אני לא אומרת שאי אפשר.

<פרידה ישראלי: אפשר - - -

משה גפני: אז אני מבקש שתתרגמו.

<מרק צל: זה שמונה עמודים, שמונה עמודים, אותיות קטנות.

<שגית אפיק: אבל הם מסבירים כאן שמספיק לסמן X בכמה רובריקות, אבל בשביל זה צריך לראות את זה גם בעברית.

משה גפני: פרידה, אני יכול לבקש גם מהממ"מ שיתרגמו את זה, אבל אני רוצה שאתם תתרגמו, אחרת זה צחוק.

עודד פורר: גם בשביל האזרח שהולך לחתום על זה.

<שגית אפיק: נכון.

<שגית אפיק: בשבילו, בשביל הבנק, שזה יהיה בבנק מתורגם.

<שגית אפיק: זו הכוונה.

משה גפני: תבקשו לתרגם את זה, ושיהיה את זה בבנקים או שבבנקים יתרגמו את זה.

<מרק צל: הם לא יודעים מה זה.

<מרק צל: הבנקים לא יודעים מה זה כבר שנתיים.

<מרק צל: הבנקים משתמשים בזה - - -

משה גפני: פרידה, אתם תוכלו לעשות את זה מהר?

<פרידה ישראלי: אני לא יודעת אם זה יהיה כל-כך מהר.

<פרידה ישראלי: אנחנו צריכים להעביר את זה גם דרך משרד המשפטים.

<פרידה ישראלי: זה תהליך ארוך, זה מורכב, ואנחנו נעשה את זה.

<פרידה ישראלי: זה לא כעת לימים האלה.

<שגית אפיק: אבל הם צריכים לחתום על זה בימים האלה, אם אנחנו מבינים נכון.

עודד פורר: רגע, מה הוא תהליך מורכב?

<פרידה ישראלי: מהניסיון שיש לנו עם התרגום של הסכם FATCA והנספחים, זה היה דבר מורכב מאוד.

עודד פורר: תראי, אם התרגום מורכב לכם, תחשבי כמה הוא מורכב לאותו אחד שצריך לחתום עליו.

עודד פורר: העניין הזה שתרגום הוא מורכב, זו תשובה שהיא לא טובה.

<פרידה ישראלי: אני יודעת.

<פרידה ישראלי: זה המצב.

עודד פורר: גם לבן-אדם שצריך לחתום על זה מאוד מורכב לתרגם את זה.

עודד פורר: לך הרבה יותר פשוט לתרגם את זה מאשר לאותו אחד שצריך לחתום על זה.

משה גפני: ספי, משרד המשפטים יכול לעזור להם לתרגם את זה?

<ספי זינגר: כמובן נסייע, אבל אני חושב שמבחינת לוחות זמנים, עד שנעשה ועד שנתרגם ועד שנסיים את זה, אנחנו מבזבזים זמן יקר - - -

עודד פורר: אדוני, זה תשובות של משרדי הממשלה.

עודד פורר: אני מכיר אותן בהרבה נושאים אחרים.

עודד פורר: אם להם קשה לתרגם, גם למי שצריך לחתום על זה קשה.

<יוסף שימל: מהגמ"חים דורשים לוחות זמנים כאלה, ומשרדים ממשלתיים שלא עובדים בהתנדבות, שמקבלים כסף, לוקח להם חודשים.

עודד פורר: אי אפשר לדרוש מהם.

עודד פורר: אין להם את המנגנונים שיש להם.

עודד פורר: אין להם את היכולות שיש להם, לדרוש מהם אל"ף, והמדינה לא מסוגלת לעשות את אותו אל"ף.

עודד פורר: אי אפשר להגיד לאזרחים שהם יתרגמו.

עודד פורר: אי אפשר לעשות את זה, ואתם עושים את זה בהרבה דברים אחרים גם.

<קריאה: למה אנחנו לחוצים לאשר את זה?

משה גפני: בגלל שאחרת עוברים לוחות הזמנים.

משה גפני: למעשה, הם אמרו שעד ה-30 ביוני.

משה גפני: צריך לחתום, צריך לעבור את התהליך הזה.

משה גפני: אז הסכימו עד אמצע יולי, הסכימו ויגידו, מתוך רצון טוב.

משה גפני: אבל מאתנו רוצים שנעביר את החוק של ה-FATCA מהר.

מיקי רוזנטל: אנחנו רוצים לתרגם את זה לאנגלית, זה ייקח כמה - - -

עודד פורר: ייקח לנו זמן.

עודד פורר: לי קשה להצביע על זה בלי שאני רואה את המסמך.

משה גפני: פרידה, תבדקו את העניין.

<פרידה ישראלי: נבדוק, אבל זה ייקח זמן.

<פרידה ישראלי: ננסה לעשות את זה הכי מהר שאפשר.

עודד פורר: אני לא יכול להצביע על משהו - - -

משה גפני: אני מבקש מכם גם כן, תיקחו את זה, תודיעו גם לאנשים שהם יכולים לחתום על התצהיר הזה ולגמור את העניין אם הוא גמ"ח קטן.

משה גפני: אם הוא גמ"ח גדול אז הוא צריך להגיש בקשה לעמותה ולקבל לפי סעיף 9(2), נכון?

משה גפני: מה אתה מציע?

<יוסף שימל: אני לא יודע, אבל אני חושב שהפתרון צריך להגיע ממשרד המשפטים, לא ממני.

משה גפני: ספי, יש פתרון למקרה כזה?

משה גפני: יש כמה מקרים כאלה.

<אביטל שרייבר: אין בעיה מבחינתנו שיירשמו כעמותה.

<אביטל שרייבר: אני מבינה שהבעיה היא מבחינת הגמ"ח, שהוא אומר, למי אני אתן את הסמכויות?

<יוסף שימל: אם אני נרשם מחר כעמותה, אבל אני צריך להעביר את הכול, כל הפעילות שקיימת, כל הוראות הקבע שנגבות כרגע במקום אחד, כל ההלוואות, כל הפיקדונות – אני קיבלתי כסף ממנו להפקדה בגמ"ח - - -

<אביטל שרייבר: איפה הבעיה?

יותר מדויקת: אם אנחנו לוקחים גמ"ח שעובד כבר עשרות שנים או לא מעט שנים, והוא עובד כמימים ימימה בצורה שהוא ניהל את עצמו.

יותר מדויקת: עכשיו הוא צריך בתוך תקופת זמן מאוד-מאוד קצרה ללמוד, להפוך את הפעילות האישית שלו ולהפוך אותה למשהו שהוא מסודר מול רגולציה לא מועטה.

יותר מדויקת: והשאלה שלנו היא איך אנחנו עושים את זה.

יותר מדויקת: אנחנו מעוניינים לעשות את זה, רק השאלה היא איך.

לרשם העמותות: בשלב הבא – מבחינת רשם העמותות, אני לא מדברת עכשיו מבחינת רגולטורים אחרים – צריך לכנס את המוסדות.

לרשם העמותות: לעניינים האלה יש יותר זמן, זה לא תוך שבועיים לכנס את מוסדות העמותה, לבחור ועדת ביקורת, להכין את הדוחות הכספיים, לכל זה יש למעלה משנה.

<ג'ק בלנגה: כן, אבל אף רואה חשבון לא יחתום על הדוחות הכספיים האלה.

<קריאות: - - -

<יוסף שימל: אני רוצה להסביר משהו.

<יוסף שימל: אני חושב שלא הבינו את הדברים מספיק.

<יוסף שימל: הלוואה נורמלית היא ל-40 תשלומים.

<יוסף שימל: הכסף הזה נכנס לחשבון בנק שממנו הלווה קיבל את ההלוואה.

<יוסף שימל: יש גמ"ח שעבר לעמותה – מה הוא עשה?

<יוסף שימל: הוא פתח עמותה, את כל מה שהיה בחוץ חייבים לתת לו להמשיך לנהל בחוץ בלי להכניס דברים חדשים לשם, הדברים החדשים יהיו בעמותה, ואז תוך 40 חודש, שזה ההליך של ההלוואה, אז העמותה לבד תפעל.

<יוסף שימל: אבל לקחת את כל החומר שקיים היום בחוץ ולהכניס אותו לעמותה, הוא דבר לא אפשרי, לא חוקי ולא מעשי.

<אביטל שרייבר: בהיבטים - - -

<יוסף שימל: את עונה בתור רשם העמותות, וזה אמור להיות משרד משפטים.

<אביטל שרייבר: לא, אני אומרת, בהיבטים של רשם העמותות אין מניעה להעביר רכוש או כספים, כל דבר שהיה לגורם אחר, להעביר אותו לתוך עמותה חדשה שמוקמת, בהיבטים של רשם העמותות.

<אביטל שרייבר: אם יש בעיות מבחינת גורמים אחרים, צריך להגדיר אותם ולבדוק איך פותרים את זה.

משה גפני: אבל זו לא בעיה ברשם העמותות.

<יהודה אנגלנדר: זו תהיה בעיה ברשם העמותות בתקופה הקצרה הבאה.

<יהודה אנגלנדר: כלומר, לצורך הרישום, רק להעביר את זה וכדי לרשום עמותה, כנראה שלא תהיה בעיה, בתקווה שלא תהיה בעיה.

<יהודה אנגלנדר: אבל בסופו של דבר, כאשר אנחנו מתאגדים כעמותה, אנחנו רוצים לעבוד לפי הכללים.

<יהודה אנגלנדר: מחר, כשתהיה לי ביקורת עומק של רשם העמותות, אני רוצה לעמוד בה כמו שצריך.

<יהודה אנגלנדר: אני רוצה לעשות את זה טוב.

<אביטל שרייבר: הביקורת לא תהיה מחר.

<אביטל שרייבר: הביקורת, אם תהיה, תהיה בעוד שנתיים.

<יהודה אנגלנדר: בסדר גמור.

<יהודה אנגלנדר: ואני רוצה להיות מהרגע הראשון בסדר.

משה גפני: הוא רוצה מלכתחילה להיות בסדר.

<אביטל שרייבר: אנחנו לוקחים בחשבון תקופת התארגנות.

<ג'ק בלנגה: אדוני, לגבי הדוחות הכספיים, אני מבין שהדוחות הראשונים שייצאו הם לשנת 2016, והם ייחתמו בעוד שנה.

<ג'ק בלנגה: צריך להיות ברור, שלא יהיו פה מספרי השוואה, ושרשות המסים תיתן כאן פטור על כל התקופות הקודמות מבחינת מספרי השוואה, לגופים שלא היו להם דוחות כספיים קודמים, כי אף רואה חשבון לא יבקר שנים קודמות כאן.

<ג'ק בלנגה: הביקורת תתחיל מהיום שהעמותה נרשמה.

<ג'ק בלנגה: ואם זה לא יהיה ברור, חד-חד-ערכית, שרואה חשבון לא יהיה חייב להוציא חוות-דעת על כל התקופה הקודמת, לא יהיו דוחות כספיים כאן, כי רשות המסים לא מקבלת דוחות כספיים עם הסתייגויות כאלה עמוקות, למיטב ידיעתי.

מנואל טרכטנברג: אדוני היושב-ראש, אני שומע את הדברים ואני יכול בהחלט להזדהות עם הקושי שאתם מעלים.

מנואל טרכטנברג: לא קל להפוך ארגונים בן-לילה.

מנואל טרכטנברג: לכן אולי מה שמתבקש, שיוקם צוות, הדרכה, תקרא לו, או סיוע, להטמעת הכללים האלה, שהצוות הזה צריך להיות מורכב מנציג של רשם העמותות, נציג של משרד המשפטים, אולי נציג רשות המסים, שיקימו צוות, אפילו שייעזרו בגורמים חיצוניים להדרכה, שיקבעו מה התוואי שאתה צריך ללכת בו כדי לעשות את הדברים האלה.

מנואל טרכטנברג: אי אפשר לגלגל את הדבר הזה בלוח זמנים כל-כך קצר לפתחם של כל עמותה או כל ארגון, שרגילים לעבוד 40 שנה בדרך מסוימת.

מנואל טרכטנברג: אז מעבר לפן הפורמלי, אני חושב שהקמת צוות כזה, זה לא צריך להיות תקציב או משהו כזה, זה פשוט רצון טוב לסייע לגורמים האלה.

<אביטל שרייבר: בהקשר הזה, הייתי שמחה אם היה עוד מידע מהמידע שיש אצלי.

<אביטל שרייבר: גמ"חים רשומים כאלה יש בודדים.

<אביטל שרייבר: השאלה היא אם יש למישהו מידע כמה גמ"חים בסדר גודל כזה, כשאנחנו מדברים על היקפים של מעל 50 מיליון שקל מחזור והפקדות של למעלה מ-50,000 דולר, כמה גמ"חים כאלה יש?

<אביטל שרייבר: לי לא ידוע על כאלה.

<אביטל שרייבר: אז השאלה היא אם יש למישהו מידע.

משה גפני: כמה אתם מעריכים?

<יוסף שימל: מעל 50,000 דולר יש המון, מאות.

<אביטל שרייבר: שלא רשומים כעמותות?

<יוסף שימל: כן.

משה גפני: 50 מיליון דולר?

<שגית אפיק: זה מצטבר.

<שגית אפיק: אז כמה יש שעונים על שנית התנאים האלה?

<יוסף שימל: מעל 50 מיליון דולר, אין הרבה גמ"חים.

משה גפני: כמה בערך?

<יוסף שימל: עשרים, שלושים.

<יוסף שימל: מעל 50,000 דולר למפקיד בודד, יש 500 לפחות.

<יהודה אנגלנדר: זה או זה או זה?

משה גפני: לא, ביחד.

<שגית אפיק: זה ביחד.

<אביטל שרייבר: אם ייפנו אלינו, כמובן שניתן את המענה.

מיקי רוזנטל: אולי הבנקים יגידו לנו כמה מכתבים הם הוציאו.

מיקי רוזנטל: לפי מיטב ידיעתי, הם הוציאו 700 מכתבים בסך-הכול.

<ספי זינגר: להבנתי, אם אתה נופל באחת הקטגוריות, כבר יש לך בעיה עם ה-FATCA.

<ספי זינגר: ברגע שיש לך מעל 50,000 דולר בחשבון אחד, לא עוזר שאתה קטן מבחינת ה-50 מיליון.

<ספי זינגר: ולכן אנחנו צריכים לפתור גם את זה וגם את זה.

מנואל טרכטנברג: זה גם וגם.

<שגית אפיק: הוא אומר שזה לא גם וגם.

מיקי רוזנטל: אם יש תורמים שהם פחות מ-50,000 דולר, אבל סך כל הפעילות הוא יותר מ-50 מיליון דולר, אז הוא הופך להיות גדול גם אם אין תורמים של 50 - - -

<קריאה: ואותו דבר הפוך.

מיקי רוזנטל: - - - קטן מ-50 מיליון דולר, אבל יש תורם אחד שהוא מעל 50, זה גם - - -

<פרידה ישראלי: כדי שגוף יהיה פטור על הסעיף הזה, צריך שני דברים שיקרו ביחד: גם שכל הפיקדונות נמוכים מ-50,000 דולר, וגם שהנכסים לא יעלו על 50 מיליון דולר.

<שגית אפיק: אבל ספי אומר אחרת.

<קריאות: לא, לא, שגית.

<קריאות: הוא אומר אותו דבר.

<ספי זינגר: בשביל שהוא יהיה פטור, צריך שיתקיימו בו שני תנאים - - -

מיקי רוזנטל: זה אותו דבר, רק הפוך.

מיקי רוזנטל: זה מה שאני אמרתי, אבל בניסוח חיובי.

מיקי רוזנטל: זה שני התנאים במצטבר.

<שגית אפיק: רשם העמותות, - - - ב-500?

<אביטל שרייבר: אם מדובר ב-500, עם כל המאמצים שנעשה, זה כמות של חצי שנה.

<ג'ק בלנגה: אפשר להעביר את ה-50,000 דולר?

מיקי רוזנטל: אי אפשר כי זה בהסכם.

<ג'ק בלנגה: אבל מה זה ה-50,000 דולר?

<ג'ק בלנגה: זה חד-פעמי לשנה לאדם?

<שגית אפיק: מפקיד אחד.

משה גפני: מפקיד אחד לשנה.

<ג'ק בלנגה: זאת אומרת, כל תורם של 200,000 שקל, זה מכניס את העמותה?

<ג'ק בלנגה: מה זה יתרה?

<פרידה ישראלי: פיקדון נמצא, לא תורם.

<ג'ק בלנגה: אבל מה זה פיקדון?

<פרידה ישראלי: שהוא יכול למשוך אותו בחזרה.

<ג'ק בלנגה: אבל אם אני תורם לעמותה 200,000 שקל - - -

<פרידה ישראלי: יש עמותות שאדם שם 100,000 דולר, ואומר, בעוד שנה תחזירו לי, או כשאני אבקש, תחזירו לי.

<ג'ק בלנגה: ואם זה תרומה, זה לא חל?

<פרידה ישראלי: אין בעיה.

<ג'ק בלנגה: זאת אומרת, רק מישהו שנותן את הכסף על-מנת שיעמידו אותו למישהו אחר, ושיוכל לקחת אותו חזרה.

<פרידה ישראלי: ואז הוא מוסד פיננסי, מקבל פיקדונות.

<פרידה ישראלי: על אלה מדובר.

<אביטל שרייבר: אם מדובר ב-500, ההיערכות היא שונה, זה לא מספר ימים.

<אביטל שרייבר: זו כמות שאנחנו רושמים במספר חודשים בדרך-כלל.

<אביטל שרייבר: אנחנו מקבלים בערך 100 עמותות בחודש.

<פרידה ישראלי: יש 500 שעוברים את התקרה?

<יוסף שימל: 50,000 דולר למפקיד בודד יש למעלה מ-500.

<יוסף שימל: 500 זה מספר נמוך.

<שגית אפיק: ספי, צריך פתרון אחר.

<שגית אפיק: הפתרון הזה לא יעבוד.

משה גפני: ספי, מה הפתרון?

<שגית אפיק: צריך פתרון אחר, כי פשוט, בשבועיים-שלושה זה לא ריאלי.

משה גפני: היא אומרת שהיא לא יכולה לעשות את זה.

משה גפני: יש פתרון?

<ספי זינגר: צריכים עוד קצת לחשוב על זה.

<אביטל שרייבר: הייתי מבקשת, קודם כל, שמישהו ינסה לגבש איזושהי רשימה, שנדע את ההיקפים.

משה גפני: אין מי שיגבש.

<יוסף שימל: יש אנשים ששמים את הכסף בגמ"ח – הוא מכר דירה וקונה דירה, יש לו עכשיו 700,000 שקל לשלושה חודשים, הוא שם את זה בגמ"ח, זה למעלה מ-50,000 דולר.

<יוסף שימל: צריך אולי לקבוע שפיקדון זה כסף שנמצא מעל שנה מהגמ"ח או משהו כזה, ואז זה בהחלט יקל - - -

<מרק צל: ואם הוא אזרחי אמריקאי?

<יוסף שימל: עוד שאלה שלא עמדו עליה – ה-50,000 דולר זה דווקא אם זה אזרח אמריקאי, או גם אם יש כסף של אזרח ישראלי?

<ג'ק בלנגה: זה לא משנה.

<ג'ק בלנגה: אבל השאלה היא אם זה אדם וקרובו.

<ג'ק בלנגה: אדוני, גם כאן צריך להגדיר מה זה אדם, אם אשתו וילדיו מעל גיל 18, אם הוא והתאגיד שלו זה נחשב אותו אדם.

משה גפני: אני מציע שעד יום רביעי תביאו פתרון לגבי העניין הזה.

משה גפני: אני מקבל את ההצעה של חבר הכנסת טרכטנברג, שיוקם איזשהו צוות שילווה את זה, שיעזור לגמ"חים כדי להתגבר על הבעיות.

משה גפני: זה צריך להיות משרד האוצר, רשות המסים, בנק ישראל, איגוד הבנקים ומשרד המשפטים.

<יהודה אנגלנדר: אולי גם נציג של הגמ"חים יֵשב שם.

משה גפני: נציג של הגמ"חים גם יֵשב, ברור.

משה גפני: רשם העמותות צריך - - -

<אביטל שרייבר: יש איזשהו גוף שמאגד את הגמ"חים?

משה גפני: לא.

<אביטל שרייבר: אז מי יהיה נציג הגמ"חים?

<יוסף שימל: עכשיו התחלנו להקים, פרסמנו - - -

<יהודה אנגלנדר: אנחנו מנסים ליצור איזשהו גוף.

משה גפני: אין, אין, אין.

<אביטל שרייבר: אז מה זה, נציג הגמ"חים?

משה גפני: אין נציג הגמ"חים.

משה גפני: הם גמ"ח גדול, - - -, מוכר, כולם יודעים ממנו כמעט מאז קום המדינה.

משה גפני: הולך להיווצר פה מצב שאנחנו עושים הסכם עם ממשלת ארצות-הברית ודופקים פה את החברה הישראלית.

<מרק צל: זה כבר קרה.

משה גפני: לא, לא, בסדר, אנחנו מהדמוקרטים דווקא.

<מרק צל: 300,000 אנשים כבר שילמו את המחיר הזה של - - -

משה גפני: אם אתם יכולים לדאוג לתצהיר הזה ולהגיד איפה צריך לסמן, שנדע ונגיד לאנשים.

<שגית אפיק: התצהיר שאמרת בתחילת הדברים שלך.

<שגית אפיק: לא התצהיר לרשם העמותות, ההצהרה שדיברת עליה על ההתאגדות, ועל ה מטרות וכולי, תוכלו להכין איזשהו נוסח כדוגמה, שהגמ"חים יוכלו לקחת אותו ופשוט להגיש אותו?

<פרידה ישראלי: התצהיר של עורך-הדין?

<שגית אפיק: אחרת כל אחד ילך לעורך-דין אחר ויתחילו לנסח כל מיני דברים.

<שגית אפיק: אם אתם יכולים להכין דוגמה - - -

<קריאה: תצהיר אחיד כזה.

<שגית אפיק: בדיוק, שאפשר יהיה לקחת.

<פרידה ישראלי: אני אשמח לסיוע של משרד המשפטים.

משה גפני: ספי?

<שגית אפיק: אפ אפשר סיוע ממשרד המשפטים, להכין תצהיר אחיד - - -

<ספי זינגר: אבל בדיוק זה מה שהצוות שאני מציע צריך לעשות, ויש כל-כך הרבה סוגיות כאלה.

<ספי זינגר: זה התרגום, זה התצהיר הזה, זה הרבה מאוד אלמנטים שמישהו צריך לרכז אותם.

משה גפני: ספי, אתה יכול?

<ספי זינגר: אנחנו נסייע - - -

משה גפני: על מי אתה מצביע?

<ספי זינגר: איגוד הבנקים – הרי בסוף מגישים את זה לבנק.

<שגית אפיק: פרידה, הרעיון הוא שהתצהיר יוגש לאן?

<פרידה ישראלי: התצהיר לבנק, למוסד הפיננסי, שעל סמך זההואלא יסווג אותו.

<שגית אפיק: מי יכול לנסח תצהיר אחיד כזה?

<שגית אפיק: הפיקוח על הבנקים אולי יכול לסייע?

<אורנה ואגו: לא, לא, סליחה.

<אורנה ואגו: אני קצת מבולבלת.

<אורנה ואגו: אני חשבתי שדובר עכשיו על תצהיר אחר.

<אורנה ואגו: דיברתם על המטרות וכולי, זה התצהיר שהוגש לבנק?

<קריאה: לא, יש מה שנגישים לרשם העמותות.

<אורנה ואגו: שגית אמרה, תצהיר שאומר מה המטרות - - -

<שגית אפיק: נכון.

<שגית אפיק: אני מדברת על התצהיר הזה.

<שגית אפיק: אני לא מדברת כרגע על הטופס.

<אורנה ואגו: אבל לצורך פתיחת עמותה?

<שגית אפיק: כן.

<פרידה ישראלי: לצורך פתיחת עמותה, זה לרשם העמותות.

<פרידה ישראלי: על איזה תצהיר את מדברת?

<פרידה ישראלי: מה שדיברנו בהסבר?

<שגית אפיק: אז בואו נחזור.

<שגית אפיק: עכשיו נדבר על הטופס הזה רגע.

<שגית אפיק: לגבי הטופס הזה, אני רואה שסימנתם פה איקסים במקומות שצריך - - -

<פרידה ישראלי: זה סתם, זה לא כולם.

<שגית אפיק: אי אפשר לעשות גם מזה משהו אחיד כדי להקל?

<פרידה ישראלי: אנחנו יכולים לפרסם, כרגע כל עוד אין תרגום, מוסד פיננסי קטן – אני צריכה להסתכל על זה שוב – באיזה סעיפים הוא צריך לסמן.

<פרידה ישראלי: זה יהיה קל מאוד.

<שגית אפיק: אז זה אחד.

<שגית אפיק: אחר-כך יש תצהיר – לפי מה שאתם הקראת כאן - - -

<פרידה ישראלי: ההסדר כולל תצהיר, נכון.

<שגית אפיק: שהולך לאן?

<פרידה ישראלי: לבנקים.

<שגית אפיק: את יכולה לפרסם משהו אחיד, כדי שהם יֵדעו על איזה תצהיר לחתום?

<פרידה ישראלי: לא מתאים לי לנסח תצהיר שמאומת על-ידי עורך-דין, אז הייתי שמחה לקבל פה סיוע של משפטן שינסח.

משה גפני: פרידה, את המובילה בעניין הזה.

משה גפני: את יכולה לרכז את הצוות הזה, שיעזור בעניין?

משה גפני: משרד המשפטים, הבנקים, רשם העמותות, לרכז את הצוות הזה, ולהגיע לפתרונות.

משה גפני: אני מרגיש נבוך עם כל הישיבה הזאת.

<פרידה ישראלי: אבל הדרך לתלות כ-500 דוחות של עמותות - - -

<שגית אפיק: לזה צריך פתרון אחר.

משה גפני: צריך לחשוב על פתרון אחר.

<אביטל שרייבר: זו כמות שאנחנו רושמים במספר חודשים, זה לא כמות - - -

משה גפני: זה צריך פתרון אחר.

<שגית אפיק: הפתרון הזה לא יעבוד.

<פרידה ישראלי: אוקיי, צריך להגיע לפתרון אחר, ולהגיע להסכמות עם הבנקים.

משה גפני: כן, כן, ועם הבנקים להגיע להסכמות.

משה גפני: ולהאריך את המועד כדי לגמור את זה.

משה גפני: ביום רביעי אנחנו נכנס ישיבה.

משה גפני: נראה, או שאני אעשה בוועדה או שאני אעשה ישיבה שלא במסגרת הוועדה, ולהביא את זה לוועדה, עם הצוות הזה לראות איך פותרים את הבעיה.

משה גפני: אם אפשר עד יום רביעי.

משה גפני: אתה אמרת שתחשוב?

<ספי זינגר: אנחנו נחשוב, ומה שאנחנו יכולים למצוא פתרונות - - -

משה גפני: בסדר, אז צריך למצוא פתרון.

משה גפני: אי אפשר להשאיר את זה ככה.

<אורנה ואגו: אביטל, כמה אתם יכולים לרשום בחודש?

<אביטל שרייבר: בחודש רגיל אנחנו רושמים בין 100 ל-130 עמותות, כשמדובר בלמעלה מ-90% שהם תקנון מצוי שאותם אנחנו רושמים תוך מספר ימים.

<אביטל שרייבר: אם אנחנו ניערך ונעשה תגבור מיוחד לתקופה הקרוב, נצליח לרשום גג פי 1.5, פי 2.

<אביטל שרייבר: זה לא בהיקף של 500 - - -

עודד פורר: כשעדיין יהיו לך בקנה גם את אותם 130 שנרשמים בשוטף.

<אביטל שרייבר: ברור.

<ג'ק בלנגה: בנושא של הצוות – נבקש שיהיה גם נציג של לשכת רואי חשבון אם אפשר.

<אביטל שרייבר: אם רוצים שהצוות יתכנס בעוד שבועיים, אז בפעם ראשונה אפשר לצרף עוד אנשים, אחרת זה לא יעבוד.

<ג'ק בלנגה: ונושא שני, לגבי העמותות הקטנות – העמותות הקטנות מתנהלות בחשבונות בנק על שם אדם פרטי בדרך-כלל.

<קריאה: זה לא עמותות בכלל.

<ג'ק בלנגה: הגמ"חים הקטנים – שלא יהיו חייבים ברישום.

משה גפני: אז עדיין הנושא לא ברור, והרי הם ימשיכו להיות לא מאוגדים.

משה גפני: אז צריך לאשר בעצם לאדם פרטי להחזיק את הפיקדונות האלה של ה-40,000 דולר, בסופו של דבר.

משה גפני: אז הנושא לא ברור עדיין, איך זה הוסדר.

משה גפני: אם אפשר לקבל הבהרות?

<פרידה ישראלי: שוב, אני חוזרת לגוף שהוא ישות פיננסית ש מחזיקה חשבונות שכולם בעלי ערך נמוך, לפי ה גדרות שדיברנו עליהם.

<ג'ק בלנגה: אני מוסד ציבורי של שבעה אנשים, ויש לי 1,000 פיקדונות של 100,000 שקל של בן-אדם, ואני מגיש דוחות כספיים לרשות המסים.

<ג'ק בלנגה: אני אהיה חייב לעשות משהו בשנתיים-שלוש הקרובות?

<פרידה ישראלי: לא.

<שגית אפיק: למלא את הטופס האמריקאי הזה אתה צריך.

<פרידה ישראלי: או שלבנק כבר יש מידע, הדוחות הכספיים, אישורי חשבון, יש עמותות שמתנהלות בצורה מסודרת שנים.

<ג'ק בלנגה: אני לא מדבר על עמותות.

<ג'ק בלנגה: אני מדבר על אדם פרטי, שתחת מספר תעודת הזהות שלו מתנהל חשבון הבנק שלו.

<ג'ק בלנגה: זה לא עמותה, זה בן אדם פרטי, ששבעה אנשים שבחרו אחד מהם ופתחו מוסד ציבורי, מגישים דוחות כספיים ויש להם חשבון בנק.

<פרידה ישראלי: אם הוא מבין שהבנק עומד לסווג אותו כישות שהיא מוסד פיננסי – כי מוסד פיננסי מוגדר - - - ישות, יכולה להיות גם איזשהו הסדר משפטי, ולאו דווקא חבר בני-אדם מאוגד, אז הוא צריך למלא את התצהיר שכל החשבונות שלו הם בעלי ערך נמוך ולא עולה על 50 מיליון, זאת אומרת, שזה הסיווג שלו כמוסד פיננסי עם law value account.

<פרידה ישראלי: ואז למעשה

<פרידה ישראלי: הואאמור להיות פטור - - -

<פרידה ישראלי: אבל החוק יפנה שהמוסדות שפטורים לפי נספח 2 הם פטורים.

<מיקי טמיר: אבל זו לא עמותה אצלו.

<ג'ק בלנגה: זו לא עמותה.

<ג'ק בלנגה: לא רוצים עמותה.

משה גפני: בואו נעשה סיכום.

משה גפני: פרידה, ואני רוצה גם את ההקשבה שלכם: משרד המשפטים, בנק ישראל, רשם העמותות והבנקים.

משה גפני: נלך לפי הסדר.

משה גפני: קודם כל, גמ"ח קטן, שאין מי שיפקיד שם 50,000 דולר, ואין מי שההיקף שלו הוא 50 מיליון דולר, הוא פחות מזה, גם בהפקדה הפרטנית, וגם בסך-הכול הכללי – הוא צריך להגיש תצהיר לבנק, והתצהיר אומר שהוא גמ"ח קטן, הוא לא קשור ל-FATCA.

<שגית אפיק: הוא צריך למלא את הטופס, שהם יסמנו לנו איפה צריך למלא - - -

<פרידה ישראלי: שהוא מוסד פיננסי עם חשבונות בעלי ערך נמוך.

משה גפני: אני מבקש, קודם כל, בחלק הזה שהוא לא שנווי במחלוקת, להודיע לבנקים שיש עדיין זמן עד אמצע יולי, וצריך להודיע לגמ"חים שיש טופס כזה, שאת הטופס הזה צריך למלא ולמסור אותו לבנק, ואז החשבונות לא נסגרים.

משה גפני: בסדר עד כאן?

<פרידה ישראלי: אני רוצה רק לציין שאם הבנק עומד לסווג אותו כמוסד פיננסי, אז הוא מצהיר על חשבונות בעלי ערך נמוך עם הטופס.

<פרידה ישראלי: יכול להיות, אני לא נכנסת לתוך כל מבנה של כל גמ"ח ואיך הוא בנוי, אבל סתם אני מדמיינת שיכול להיות שיש כסף של בן-אדם אחד שנמצא בתוך גמ"ח, והוא מנהל אותו עבור אחרים, ויכול להיות שהבנק יגיד שמדובר פה בנאמנות, ואז זה סיווג אחר, אבל לא כמוסד פיננסי.

משה גפני: אבל אני מבקש שאת מה שברור, שאין בעיות, הבנק בתוך החשבון של מישהו מסוים או של עמותה מסוימת, או לא חשוב של מי, יש לו בעיות מסוג אחר, בסדר.

משה גפני: אנחנו מדברים על הנושא הכללי.

משה גפני: בנושא הכללי, הבנקים צריכים לדעת שאלה שנמצאים בקטגוריה של גמ"ח קטן, הם צריכים להגיש תצהיר והם לא קשורים לנושא של ה-FATCA.

משה גפני: זה ההסכם.

<מרק צל: אם המנהל הוא אזרח אמריקאי?

<ג'ק בלנגה: אדוני, זה לא מספיק ברור.

<ג'ק בלנגה: סליחה, אםהואנותן הצהרה שהוא מוסד ציבורי לעניין סעיף 9(2), זה צריך לספק, נקודה.

<ג'ק בלנגה: לא צריך מעבר לזה כלום.

<ג'ק בלנגה: ברגע שהוא אומר, אני מוסד ציבורי שעומד בכל תנאי 9(2) - - -

<שגית אפיק: לא, זה לא מה שהם מבקשים.

<ג'ק בלנגה: אני מבין שזה לא מה שהם מבקשים, אני מקשיב לכל הדיון.

<ג'ק בלנגה: אני חושב שצריך להיות ברור שמספיק שהוא מצהיר שהוא 9(2) על-מנת שהבנק יפטור אותו מהכול.

<ג'ק בלנגה: כי כרגע מה שנאמר כאן בין הדברים, שזה הולך לעולם אחר, שהם יתחילו לבדוק את המוסד הציבורי הזה קצת יותר לעומק, אם הוא כן כזה ואם יש נהנים ואין נהנים.

<ג'ק בלנגה: צריך להגיד מאוד פשוט – אםהוא9(2), הוא פטור, נקודה.

<ג'ק בלנגה: בלי שום תוספות.

משה גפני: מה אתם אומרים על מה שג'קי אומר?

<פרידה ישראלי: אמרנו, 9(2) יהיה פטור אם הוא עמותה או חברה לתועלת הציבור.

<פרידה ישראלי: זהו.

<ג'ק בלנגה: אבל זה לא מה שסוכם.

<ג'ק בלנגה: עד 50 מיליון דולר סוכם שלא חייבים לפתוח עמותה.

<ג'ק בלנגה: אז אתם אומרים משפט ואתם סותרים - - -

<פרידה ישראלי: אנחנו לא מדברים על אלה, אתה עושה קצת בלבול.

<קריאה: אתה מערב שני דברים.

<ג'ק בלנגה: התצהיר הזה, יש בו דברים שהם בעייתיים.

<שגית אפיק: הם מדברים על הטופס הזה, שצריך למלא אותו.

<שגית אפיק: זה לעניין הפקדה של מתחת ל-50,000 דולר.

<ג'ק בלנגה: רק על הקטנים.

<ארז אורעד: ג'ק, מי שממלא את הטופס הזה, לא ממלא את התצהיר הזה.

<שגית אפיק: מי שממלא את הטופס הזה, לא צריך למלא תצהיר, לא אצל רשות המסים ולא אצל רשם העמותות.

<ארז אורעד: הוא מתחת לרדאר בכלל.

משה גפני: החלק הזה הוא החלק שברור.

משה גפני: צריך למלא אותו ולהעביר אותו לבנק, ויצא מהעניין של ה-FATCA.

משה גפני: יש לנו את אלה שהם גדולים יותר, ואלה שגדולים יותר, אז אמרנו שהוא נרשם כעמותה וכולי, זה לא עומד במסגרת הזמן.

משה גפני: אם מדובר, מה שאני לא הבנתי כך בישיבה הקודמת, או 50,000 דולר או 50 מיליון דולר, זאת אומרת, אחד מהם פוסל אותו מלהיות גמ"ח קטן והוא הופך להיות גמ"ח גדול, היא לא יכולה לעמוד בזה, מכיוון שמדובר במאות.

משה גפני: אנחנו לא יודעים כמה, אבל מדובר על כאלה שבפרק הזמן הזה אי אפשר לעמוד.

משה גפני: על זה אני רוצה פתרון עד יום רביעי.

משה גפני: ובינתיים, אני מבקש להודיע לבנקים בכל מסגרת אפשרית שיש עוד זמן שהנושא הזה נדון.

משה גפני: הוא גם ימשיך להיות נדון במסגרת החוק של ה-FATCA, לא לסגור חשבונות.

משה גפני: אנחנו נראים כמו מדינת עולם שלישי.

משה גפני: זה ממש דבר שהוא לא מתקבל על הדעת.

<מרק צל: ומה עם השנתיים שהם עשו את זה כבר לאזרחים ישראליים?

משה גפני: הדבר השלישי זה אזרחים.

משה גפני: קיבלתי פניות, אני העברתי ליואל נווה.

<פרידה ישראלי: אני ראיתי.

משה גפני: אישה שעד גיל 10, נדמה לי, היא היתה אזרחית אמריקאית, היא אזרחית ישראלית לכל דבר ועניין, הולכים לסגור לה את החשבון.

משה גפני: יש אזרחים כאלה.

<מרק צל: יש מאות כאלה, מאות.

<פרידה ישראלי: ישב צוות בין-משרדי כדי לקבל החלטה אם לחתום על הסכם עם האמריקאים או לא, ראינו את כל הפנים שיש לאפשרות לחתום על הסכם.

<פרידה ישראלי: אחת מהאפשרויות שהאמריקאים הצהירו לגבי מדינות שהולכות לחתום איתם על הסכם, שלא תהיה חובה לסגור חשבונות של סרבנים.

<פרידה ישראלי: בסופו של דבר, בגלל דחייה ביישום ההסכם, יש קבוצה של חשבונות שנפתחו בתקופת מעבר, החל מה-1 ביולי 2014 – חשבונות חדשים שנפתחים, אם לא נקבל בעתיד מבעלי החשבונות את ההצהרות הנדרשות, אז תהיה אופציה לסגור אותם.

<פרידה ישראלי: אותה גברת שאומרת שיש לה כבר שנים חשבון בבנק, ומצאו שיש לה אינדיקציה שהיא אמריקאית, למעשה הבנק אמור להעביר מידע עליה לארצות-הברית כי היא אזרחית ארצות-הברית, לא אמורים על-פי ההסכם לסגור לה את החשבון.

משה גפני: כן, אבל זה מה שעושים לה.

<פרידה ישראלי: אתה פונה אלינו בשאלה – יותר מאוחר היא תצטרך להמציא אולי את מספר ה-social security שלה.

<פרידה ישראלי: אין על-פי ההסכם הנחיה או הסכמה או הוראה לסגור חשבונות במצב הזה.

<פרידה ישראלי: ובאמתה מצב הוא קשה, כי אני נמצאת פה, אין לי סמכות מול הבנקים.

<פרידה ישראלי: אני מעריכה שזה יכול להיות נובע מרצון של הבנקים להיערך לסיטואציה שאולי חס וחלילה לא יהיה הסכם.

<עידו יד שלום: הבעיה היא לא רק הבעיה של אלה שכן צריכים לדווח או לא צריכים לדווח.

<עידו יד שלום: הבעיה היא שהרבה פעמים שולחים את החשבון לכאלה שלא משתפים פעולה בכלל.

<עידו יד שלום: אתה אומר לבנק, זה לא עניין שלך וזהו.

משה גפני: זה לא המקרה.

<עידו יד שלום: יש מקרים מכל הסוגים.

משה גפני: כן, אבל זה לא המקרה.

משה גפני: אי מדבר על מקרה סתם של אזרחית ישראלית.

<שגית אפיק: פרידה, כשעשינו איתכם התדיינויות מוקדמות לגבי הצעת החוק, הבנו שאנשים כאלה לא אמורים להיתפס ב - - -

<פרידה ישראלי: לא, לא, היא ילידת ארצות-הברית, היא אזרחית ארצות-הברית, והיא אמורה להיתפס.

<פרידה ישראלי: אף פעם לא אמרנו שלא.

<אייל לב-ארי: אנחנו שאלנו בפגישה בינינו על מקרה מאוד דומה למקרה הזה.

<אייל לב-ארי: אדם שעלה לישראל ממש מגיל קטן, אין לו מספר ביטוח לאומי, אלה אנשים שנולדו לפני אי אלו שנים - - -

<שגית אפיק: הוא לא ייכלל.

<פרידה ישראלי: ידווחו עליו בלי המספר.

<טל ישראל: ידווחו עליו בלי המספר.

<טל ישראל: אבל לא אמרנו שלא ידווחו עליו.

<אייל לב-ארי: לגביהם אמרתם שהם יהיו מתחת לרדאר, אלא אם כן הם יפתחו חשבון חדש.

<טל ישראל: לא.

<טל ישראל: אם הם יפתחו חשבון חדש, או אם החשבון שלהם הוא חשבון פטור, זאת אומרת, מתחת ל-50,000 דולר.

<טל ישראל: אבל מעל 50,000 דולר ידווחו עליהם בלי ה-social security number.

משה גפני: טוב, אנחנו נראה את זה בחוק.

משה גפני: לו אני הייתי עומד מול ממשלת ארצות-הברית עם ההסכם הזה, הייתי מציע לאפשר לפרק זמן שבן-אדם יגיש תצהיר.

משה גפני: התצהיר מעיד על מגמה, ולקבל את זה לפרק זמן מסוים.

משה גפני: התצהיר שיגישו שהוא מוסד ציבורי, שמהטרה שלו היא מטרה ציבורית, כל מה שצריך לנסח בעניין הזה, לבוא עם הצעה כזאת כדי שהעסק הזה יידחה.

משה גפני: אני גם מתקשה בחקיקת החוק כשזה על הגב שלי.

משה גפני: ספי, דיברתי אליך בעיקר.

משה גפני: אמרתי, נגיש תצהיר, שיסתפקו בזה.

<שגית אפיק: בינתיים תסתפקו בתצהיר, רשם העמותות יתחיל בהליך כמה שייקח, אבל בינתיים התצהיר יספק כדי לפתור את הבעיה האקוטית הזאת שאין לנו זמן אליה.

<ספי זינגר: אנחנו נבחן כל מה שאנחנו יכולים.

משה גפני: טוב, עד יום רביעי.

<יהודה אנגלנדר: עוד נקודה קטנה שלא התלבנה, היא שמדובר בהוראת שעה, שזה נראה שעד שנסיים את התהליך ההוראות האלה לא יחולו, כי מדובר על שנה בלבד.

משה גפני: זה לא הוראת שעה.

משה גפני: על מה שאלת?

<יהודה אנגלנדר: חשבתי שחזרנו לעניין של הגמ"חים, וקודם פרידה אמרה שכל הפטור הזה בהסכם של ה-FATCA כאשר הגמ"ח נכלל בתור מוסד ציבורי, מדובר בפתרון לשנה, ואחר-כך זה מותנה בחקיקת חוקים כאלו ואחרים.

משה גפני: אולי תעשה לי טובה?

משה גפני: אני הודעתי שאני לא מקבל את הדבר הזה, נכון?

משה גפני: הבנו, את האיום קיבלתי, וזהו, מספיק.

משה גפני: לא צריך אפילו להמשיך בזה.

משה גפני: אני מציע לקבל את התצהיר הזה, שהתצהיר יהיה ברור.

משה גפני: לזה האמריקאים לא התכוונו.

משה גפני: יש פה בעיות טכניות אצלנו, כאן.

משה גפני: ויש אצלנו גם בעיות ביורוקרטיות שלא כל אחד יכול לקחת על עצמו אחריות.

משה גפני: אז אני מציע שיהיה תצהיר לפרק זמן, אותו פרק זמן שעליו אנחנו מדברים, נעשה את כל הפעולות שעליהן מדובר במשך הזמן הזה.

משה גפני: ובינתיים יהיה חוק הבנקאות, ונריב על דברים אחרים.

משה גפני: אבל אי אפשר, אנחנו לא נוכל לבוא ככה לדבר הזה.

משה גפני: גם אתם לא תוכלו.

משה גפני: מה אתם רוצים?

משה גפני: שבקדנציה שלכם הגמ"חים נסגרו?

משה גפני: מה אתם רוצים שיהיה?

משה גפני: חתמנו עם ממשלת ארצות-הברית, וסגרנו פה את הגמ"חים.

משה גפני: עד יום רביעי אני רוצה פתרון לכל הבעיות שהועלו, נחליט אם אני עושה ישיבת ועדה או שאני עושה ישיבה אצלי, נראה מה לעשות.

משה גפני: בסדר?

משה גפני: סעיף 1 – מי מקריא את החוק?

משה גפני: אין לנו הרבה זמן, אבל שאני אוכל להגיד שהתחלתי את החוק.

<טל ישראל: "הצעת חוק לתיקון פקודת מס הכנסה (תיקון מס'221), התשע"ו-2016

משה גפני: יש בגלובוס עוד מדינה חוץ מארצות-הברית של אמריקה?

<טל ישראל: כמה קטנות.

משה גפני: למה צריך לכתוב את זה?

<ג'ק בלנגה: זה ראשי תיבות.

<ג'ק בלנגה: זה הבעיה, שבהגדרה של ראשי תיבות - - -

משה גפני: אתה עורך-דין?

<ג'ק בלנגה: גם.

משה גפני: מה זה, אנונה?

<טל ישראל: אנונה זה סוג של קצבה, כמו קצבה תקופתית כזאת.

<מרק צל: Annuity.

<טל ישראל: זה מושג באנגלית.

<טל ישראל: בארץ אין לנו כל-כך אנונות, אבל זה סוג של קצבה.

משה גפני: מה זה אנונה?

<טל ישראל: זו קצבה שניתנת לפרקים.

<פרידה ישראלי: קצובה.

<שגית אפיק: יש בפקודה התייחסות לאנונה.

<מיקי טמיר: מזונות זה דוגמה של אנונה.

משה גפני: אז למה זה אנונה?

משה גפני: מה התרגום של זה בעברית?

<ג'ק בלנגה: שלא היה מקור כספי שהשקעת על-מנת לקבל את הכסף חזרה.

<ג'ק בלנגה: זו זכות שנוצרת, כמו מזונות.

<פרידה ישראלי: לתקופה קצובה תשלום איטי שחוזר על עצמו.

משה גפני: תסבירי.

<טל ישראל: השאלה כאן היא מי הוא אותו בעל חשבון, וזה בעצם אומר לנו שאנחנו צריכים להתחקות אחר כל הסיטואציות האפשריות.

<טל ישראל: כלומר, מי הוא בעל החשבון – מהי השאלה שלכם לגבי הדבר הזה?

<פרידה ישראלי: על חוזה ביטוח ערך מזומן או על הכלל?

<שגית אפיק: בכלל.

<שגית אפיק: מה זה, מי שהמוסד הפיננסי הישראלי המדווח מזהה כבעל החשבון?

<טל ישראל: זאת אומרת, הנהנה האמיתי בחשבון – יכול להיות מצב שבו פתחתי חשבון בנק, אבל ברור למוסד הפיננסי שיש אדם אחר נהנה כמו כל ההוראות האחרות שקשורות באיסור הלבנת הון.

<שגית אפיק: אז הוא יכול לזהות את שניהם?

<טל ישראל: הוא בדרך-כלל מזהה את הבן-אדם האמיתי שמחזיק בחשבון.

<טל ישראל: אם למשל, עורך-דין שפתח עבור לקוח, אז הוא יזהה את הלקוח ולא את העורך-דין, אבל זה תלוי בסיטואציה.

<טל ישראל: יכולה להיות סיטואציה של חשבון משותף, אבל אם זה חשבון של יחיד, אז מזהים מי הוא אותו יחיד שהוא בעל החשבון.

<טל ישראל: לגבי חוזה ביטוח, יש את ההסדרים הספציפיים שמתארים את הסיטואציה שרלוונטית לנושא ביטוח.

<טל ישראל: קיבלתי כאן הערה מרשות איסור הלבנת הון, שבפועל מזהים גם את בעל החשבון וגם - - -

<שגית אפיק: אז זה יהיה גם וגם?

<טל ישראל: כן.

<שגית אפיק: אמרו כאן, למשל, לגבי הגמ"חים שהרבה פעמים הם רושמים על שם אדם פרטי את כל ההתנהלות הכספית.

<שגית אפיק: מה יקרה במצבים האלו?

<שגית אפיק: סתם אני נותנת דוגמה של גמ"ח.

<שגית אפיק: זה יכול להיות גם כל עמותה אחרת.

<טל ישראל: זה תלוי איך יסתכלו על הגמ"ח.

<טל ישראל: יכול להיות שיסת

<טל ישראל: כלו עליו, למרות שהוא לא מאוגד, שזה אדם יחיד, יסתכלו עליו כעל סוג של ישות, entity, הסדר משפטי שלוקח כספים מאנשים ומשקיע אותם.

<טל ישראל: וברגע שרואים אותו כסוג של entity, הוא סוג של מוסד פיננסי, ואז מתייחסים אליו כאל מוסד פיננסי.

<טל ישראל: יכול להיות שיראו בזה יחיד, אבל אם אנשים מפקידים אצלו את הכספים יש סוג של נאמנות כאן.

<טל ישראל: ואז הוא סוג של הסדר משפטי שהוא נאמנות וצריך לזהות את בעלי השליטה בנאמנות.

<טל ישראל: ויכול להיות שיראו אותו כיחיד, אבל זה פחות סביר בסיטואציות האלה שהוא יחיד שפועל עבור עצמו ואז הוא בעל החשבון.

<שגית אפיק: וזו תהיה החלטה של הבנק?

<טל ישראל: בדרך-כלל הבנק עושה את זה לפי פרשנויות משפטיות, אבל כפי שאני אומרת, יחיד שפועל בעבור אחרים בצורה כזאת, סביר להניח שיראו בו סוג של הסדר וינסו להתחקות אחר איזה הסדר הוא – אם הוא מוסד פיננסי או אם הוא נאמנות, כי זה לא כסף שהוא מחזיק עבור עצמו.

משה גפני: זאת אומרת, אפילו שהוא אדם יחיד והוא לא עמותה או תאגיד או לא חשוב מה, הוא ייחשב כמי שלא פועל עבור עצמו.

<טל ישראל: אם הוא לא פועל עבור עצמו ואם הבנק יודע את זה, אז כן.

משה גפני: הוא לא פועל עבור עצמו.

<טל ישראל: אז כן.

<טל ישראל: זה העולם גם היום.

<טל ישראל: במציאות של היום, גם לצורך איסור הלבנת הון, לא מסתכלים על החשבון כעל מי שרושם את השם שלו על החשבון, אלא על מי שעבורו פועלים בחשבון הזה.

<פרידה ישראלי: יש כאן נציגה ממשרד המשפטים שיכולה לשפוך אור על הנושא, בהקשרים של חוק איסור הלבנת הון.

<לילך וגנר: שמי לילך וגנר, אני עוסקת בתחום של איסור הלבנת הון, שהרבה הסדרים מאומצים פה מהתחום של הלבנת הון ומתלבשים על אותן פלטפורמות קיימות.

<לילך וגנר: היום, לפי חוק איסור הלבנת הון והצווים שהוצאו מכוחו, חובה על בנק לזהות הן את הלקוח – בעל החשבון, והן את הנהנה.

<לילך וגנר: מחייבים את בעל החשבון לחתום על הצהרה, אם יש או אין נהנה, ולכן הבנק יודע יפה מאוד מי הנהנים בחשבון.

<לילך וגנר: זה כבר בעת פתיחת החשבון.

<לילך וגנר: זה ההליך הידוע והמוכר.

<לילך וגנר: הוא מבצע הליך ארוך של הכרת הלקוח ושל זיהויו, וכן של הנהנה.

<לילך וגנר: וזה המצב הקיים כיום.

<לילך וגנר: זאת אומרת, הבנק אמור לדעת את כל הדברים האלה, וגם מוסדות פיננסיים אחרים שחל עליהם חוק איסור הלבנת הון פועלים באותו האופן.

<לילך וגנר: אני לא מומחית לעניינים האלה.

<לילך וגנר: אני מומחית להלבנת הון.

<יוסף שימל: כן, אבל האזרח צריך בסוף לדעת את החוק.

<פרידה ישראלי: אנחנו מניחים שיש חשבון בנק לטובת מוסד ציבורי.

<פרידה ישראלי: נניח, עמותה שהיא מוסד לפי 9(2) וכולי – סביר להניח שהעמותה הזאת היא הבעלים של החשבון, רשומה, וגם הנהנית בחשבון.

<קריאה: אבל אם יש מפקיד שהוא אזרח אמריקאי?

<טל ישראל: אז זה תלוי, אם הם סיפחו אותה כנאמנות, אז מחפשים את בעל השליטה, ואם סיפחו אותה כמוסד פיננסי, היא עצמה אמורה לעשות את כל ההליכים האלה של לבדוק את הדברים לגבי בעלי החשבונות.

<טל ישראל: זה תלוי באיזה סיווג היא נכנסת מלכתחילה.

<פרידה ישראלי: אם היא סווגה כעמותה שהיא מוסד ציבורי וכולי, אז החשבון הוא על שם עמותה.

<פרידה ישראלי: העמותה מסווגת כאיזה גוף אקטיבי שהוא לא פיננסי, כמו שיש חשבון על שם חברה עסקית, למשל.

<אייל לב-ארי: לגבי בעל חשבון שלא משתף פעולה, שלא חותם על טופס, למשל – מה תהיה הסנקציה עליו?

<טל ישראל: יש הליכים לבדיקת כל סוגי החשבונות.

<טל ישראל: מה זה לא משתף פעולה?

<טל ישראל: חשבון שנפתח בבנק וכבר קיים, אז לא נדרש שיתוף פעולה של הלקוח כדי לזהות אותו, אלא בעצם אתה עובר על כל הרשומות האלקטרוניות שלך ואם זה חשבון בעל ערך גבוה, גם על הרשומות הידניות, ועל הידע של מנהל קשרי לקוחות.

<טל ישראל: ולפי זה אתה מסווג אם

<טל ישראל: הואאמריקאי או לא, לפי אינדיקציות.

<טל ישראל: וכמובן, אתה נותן לו את האפשרות כמו שאנחנו רצינו בחוק, גם להפריך את החזקה.

<טל ישראל: אם זה חשבון חדש, אז למעשה אתה לא תפתח לו את החשבון אם הוא לא משתף פעולה.

<טל ישראל: זה יהיה התנאי לפתיחת החשבון, אתה חותם על ההצהרות, נותן את המסמכים שמבקשים ממך ומזדהה.

<טל ישראל: כך שלא יהיה מצב של לקוח שמסרב לשתף פעולה.

<טל ישראל: יש דבר אחד שצריך לציין, שיש בהסכם אפשרות לחשבונות מעבר.

<טל ישראל: אלה חשבונות שנפתחו מהיום של החתימה ועד ליום התחילה של התקנות.

<טל ישראל: החשבונות האלה, לגביהם, יש איזשהו הסדר של דחיית תהליך בדיקת החשבונות, ולגביהם עושים את נוהל פתיחת החשבון בשלב מאוחר יותר אם הבנק לא עשה אותו כבר בעת הפתיחה.

<טל ישראל: ולגביהם, אם תהיה סרבנות של לקוח, אז תהיה סגירת חשבון.

<שגית אפיק: סרבנות של לקוח לְמה?

<טל ישראל: סרבנות של לקוח להצהיר את מה שהוא צריך להצהיר בעת פתיחת חשבון, שזה יהיה נוהל פתיחת חשבון חדש.

<מרק צל: זה לא רק להצהיר.

משה גפני: רגע, אני אאפשר לך.

משה גפני: אבל לא להתפרץ, באמת.

<מרק צל: אוקיי, אני מחכה.

משה גפני: רגע, מה קרה?

<מרק צל: סליחה, אני מתנצל.

משה גפני: הפיקוח על הבנקים – יש מוסד כלשהו שאני רשום בתור אדם פרטי, אבל אני רשום על המוסד כולו.

משה גפני: הכסף לא הולך אלי, אני לא מרוויח מזה, לא מפסיד מזה, לא שום דבר.

משה גפני: אני מנהל את זה אבל החשבון בבנק רשום על שמי.

משה גפני: מה תגידו לבנק לעשות?

משה גפני: יש לי שאלה מקדימה לפני שאני שואל את השאלה הזאת – כל מה שאנחנו רואים עכשיו זה הסכם עם ארצות-הברית.

משה גפני: זאת אומרת, יש חלקים שאנחנו לא כל-כך מעורבים, זה בעיקר האמריקאים לחצו עלינו.

משה גפני: למשל, זה.

<עידו יד שלום: אני חושב שפה לילך נתנה את התשובה, שזה הודבק לפלטפורמות של איסור הלבנת הון לדברים שכבר קיימים.

משה גפני: אבל זה לא איסור הלבנת הון.

<עידו יד שלום: כל הבעיות שמעלים פה, זה בעיות שקיימות כבר היום.

<עידו יד שלום: כשהבנק פותח חשבון, במסגרת הכר את הלקוח, הוא צריך לדעת עבור מי הוא פותח את החשבון, ואם בן-אדם רשום בכספי עמותה או הפוך - - -

משה גפני: מה אתם תנחו את הבנקים?

משה גפני: אתם, הפיקוח על הבנקים, כשיש מקרה כזה, מה תגידו לבנק לעשות?

משה גפני: זאת אומרת, ייכנסו לבן-אדם באופן פרטי הביתה ויחפשו ברהיטים שלו?

משה גפני: הוא רק מוסד ציבורי.

<טל ישראל: הבנק בעיקרון מתבסס על מה שהלקוח מצהיר בפניו.

<טל ישראל: כל המערכת הזאת בנויה - - -

משה גפני: החשבון רשום על שם ראובן שמעון.

משה גפני: אבל ראובן שמעון בבנק אמר, שהוא ראובן שמעון, מנהל מוסד ליתומים והחשבון רשום על שמו.

משה גפני: מה יהיה ברגע שיצטרכו על-פי החוק הזה לבדוק?

משה גפני: מה יבדקו?

<טל ישראל: גם היום בודקים, זה מה שלילך אומרת.

<לילך וגנר: גם היום בודקים.

<לילך וגנר: גם היום בן-אדם לא יכול לפתוח חשבון בלי שהוא אומר מי הנהנים בחשבון.

<שגית אפיק: אבל הדיווח יהיה על שניהם?

<שגית אפיק: על אחד מהם?

<לילך וגנר: רגע, אני לא מדברת על דיווח.

<שגית אפיק: החוק הזה מדבר על דיווח.

<לילך וגנר: נכון, אבל אתם שאלתם מה הבנקים עושים.

<לילך וגנר: הבנק מכיר את הלקוח ויודע מי הנהנים.

משה גפני: כן, כן.

משה גפני: בסדר.

משה גפני: עכשיו לגבי הדיווח?

<טל ישראל: לגבי הדיווח – לכאורה, בעיקרון, אם נמצא מישהו שהוא אמריקאי והוא מסווג על-ידי הבנק כבעל החשבון, אז כן, הוא ידווח.

<שגית אפיק: זאת אומרת, הוא ידווח גם על ראובן שמעון וגם על מוסד יתומים - - -

<טל ישראל: כן, אם זה מסווג כבעל חשבון לפי ההגדרות הבנקאיות, אז כן, ידווח.

משה גפני: הלך עלינו.

משה גפני: כן, שם בבקשה.

<מרק צל: מרק צל.

משה גפני: אה, צל, בבקשה.

משה גפני: כל פעם שוכח.

<מרק צל: אני עורך-דין וגם יושב-ראש המפלגה הרפובליקנית כאן.

משה גפני: מה?

משה גפני: מה?

משה גפני: מה?

משה גפני: רגע, לא הבנתי.

<מרק צל: אני יושב-ראש המפלגה הרפובליקנית בארץ, וגם סגן נשיא של העולם.

משה גפני: דווקא כל הזמן חיפשתי את סגן הנשיא של העולם.

משה גפני: מצאתי עכשיו.

<מרק צל: הנה, הגעתי.

משה גפני: בבקשה.

<מרק צל: טוב, זה מצחיק אבל - - -

משה גפני: לא, לא מצחיק.

משה גפני: תאמין לי, לא מצחיק.

משה גפני: במקום לבכות החלטנו לצחוק.

<מרק צל: אנחנו אלה שבין היתר הגשנו את הבג"ץ נגד כל החוק הזה, כמו שידוע לכם.

<מרק צל: אני חושב שזה חשוב להבין שמדובר כל הזמן על הצהרות, W-8BEN-E, כל מיני טפסים.

<מרק צל: אבל יש גם עוד טופס שהבנקים כבר שנתיים, בעקבות הנחיה לכל דבר של בנק ישראל, דורש מכל בעל חשבון שיש לו חשש – ואני מתבייש להגיד את זה בצורה כזאת – שיש לו חשש שהוא אמריקני.

<מרק צל: אני יכול לצטט את זה, אבל זה מופיע בבג"ץ - - -

משה גפני: נו, אם זה בג"ץ – אז בג"ץ.

משה גפני: תגיד רק את העיקרון, כי אני צריך לסיים את הדיון בזה, ואנחנו הולכים להמשיך בחוק הזה עכשיו באופן אינטנסיבי.

<מרק צל: בנק ישראל דורש שני דברים, וזה לא הצהרה, זה גם ויתור מפורש, וזה גם כתוב ב-FATCA עצמו, זה דבר חריג ביותר בחוק האמריקאי, דורש בתוך החוק, וזה גם מיושם על-ידי הסכם ה-FATCA וגם על-ידי הצעת החוק כאן, וגם על-ידי הנחיית בנק ישראל כבר שנתיים, שכל בעל חשבון שיש חשש שהוא אמריקאי, הוא צריך לוותר מראש על כל הזכויות הפרטיות כאזרח או תושב ישראל.

<מרק צל: כאזרח ישראל הוא צריך, בניגוד לכל אזרח אחר בארץ, הוא צריך או היא צריכה לוותר על הזכויות לפי חוק היסוד, לפי חוק הפרטיות, לפי חוק הבנקאות.

<מרק צל: ומה שחשוב ולא נאמר כאן – עד כאן שנתיים, ואני צעקתי את זה כמה פעמים כאן, ואני מתנצל, עכבר נסגרו חשבונות לא בודדים, מאות חשבונות כבר נסגרו בעקבות ההנחיה הזאת, בגלל שאנשים לא רצו או לא יכלו.

<מרק צל: יש לנו מקרה אחד, אישה בת 95, אמריקאית לכל דבר, שהיא היתה בבית-חולים, לא יכולה להגיע לבנק יהב כדי לחתום על הוויתורים האלה, על התצהירים האלה שכולם מדברים עליהם.

<מרק צל: ומכיוון שהיא לא יכולה להגיע, אז הבנק סגר את החשבון, הקפיא את החשבון שלה.

משה גפני: עורך-דין צל, אני לא חולק עליך.

<מרק צל: אני רוצה להגיד לך עוד דבר שאתה צריך לקחת בחשבון, אדוני.

<מרק צל: אני אמריקאי, נולדתי בארצות-הברית.

<מרק צל: אני אזרח אמריקאי גאה, גם אזרח ישראלי גאה, אבל יש המון אזרחים ישראלים שהם מה שנקרא: Accidental American.

<מרק צל: זאת אומרת, הם אמריקאים במקרה, והם עכשיו כפופים, כולם, כל הילדים שלי ומאות אלפי אנשים, והם נתפסו על-ידי החוק הזה.

<מרק צל: והם צריכים גם לוותר על הזכויות - - -

משה גפני: תודה רבה.

משה גפני: עורך-דין צל, אני לוקח את הדברים שלך מאוד ברצינות.

<מרק צל: תודה רבה.

משה גפני: אני אבקש בישיבה הבאה – אין פה עכשיו הרבה חברי כנסת – הסבר על מה שעורך-דין צל אמר, אבל הסבר יותר כללי.

משה גפני: חברי הכנסת גם רצו לדעת את החלק הזה, מה יגרום החוק הזה לאזרחים ישראלים שהם אזרחים אמריקאים?

משה גפני: ומה היה עד היום?

משה גפני: המציאות הזאת של מה שעורך-דין צל מתאר, שאל את זה קודם חבר הכנסת מיקי רוזנטל.

משה גפני: רק התחלנו עם הגמ"חים, אז זה נבלע בתוך העניין.

משה גפני: אבל אתם תצטרכו הסבר על ההסכם הזה, שהוליד את החוק, הסבר על התוצאה הזאת שאנחנו נמצאים כאן, יהודים או לא חשוב מה, שהם היו אזרחים אמריקאים.

משה גפני: אני מקבל פניות כאלה, אחת מהן העברתי.

משה גפני: אזרחים אמריקאים שהם היום אזרחים ישראלים לכל דבר ועניין.

משה גפני: הם קשרו את גורלם בישראל.

משה גפני: מה קורה לאנשים האלה?

משה גפני: האם לא הלכנו רחוק מדי עם הסכם ה-FATCA?

משה גפני: אנחנו אחת מ-113 מדינות?

משה גפני: בסדר, יכול להיות שזה חשוב גם לנו, אבל מה הרווח ומה ההפסד?

משה גפני: מה התוצאה של ההסכם הזה?

משה גפני: אני אמרתי קודם – את זה צריך להגיד בישיבה שבה חברי הכנסת נמצאים, להגיד את התוצאה של מה שעלול היה לקרות אם לא היינו חותמים, אם היינו צריכים לחתום על כל מה שנמצא, אם אנחנו יכולים לשנות בהסכם הזה כל מיני פרטים שמאוד חשובים לנו כאזרחים ישראלים.

משה גפני: אני צריך הסבר על החוק הזה, בגלל שזה חוק שהולך להעביר עליי הרבה ביקורת.

משה גפני: אני לא רק רפובליקני.

משה גפני: זאת אומרת, גם דמוקרטים יכולים להעביר עליי ביקורת.

<מרק צל: גם דמוקרטים, תאמין לי.

משה גפני: לפי הסקרים, הדמוקרטית הולכת להיבחר.

<מרק צל: חס ושלום.

משה גפני: לא חשוב.

משה גפני: אבל זה חוק שיעביר עלינו ביקורת ואנחנו נצטרך לדעת להתגונן, אנחנו נצטרך להראות שהחוק הזה הוא בסופו של דבר גם טוב למדינת ישראל, וגם אין ברירה והיינו צריכים ללכת על העניין הזה.

משה גפני: הגדרת "בעל שליטה", בבקשה.

<שגית אפיק: רגע, רגע, עברת את "בעל שליטה"?

<שגית אפיק: המשכת הלאה?

משה גפני: כן, היא המשיכה הלאה.

<שגית אפיק: לא, אז נראה לי שנעצור.

משה גפני: בסדר.

משה גפני: בעל שליטה מצריך הסבר יותר גדול.

משה גפני: אנחנו נמשיך את החוק בעזרת ה' בשבוע הבא, נקדיש לו גם יותר זמן.

משה גפני: בעל שליטה בוודאי שתצטרכו להסביר, זה חלק מהעניין, אבל אתם תצטרכו להסביר על החוק עצמו.

משה גפני: את זה עוד לא עשינו.

משה גפני: דיברנו על העברת מידע, דיברנו על דברים אחרים, על החוק הזה תצטרכו הסבר מפורט.

משה גפני: עד יום רביעי אני רוצה פתרון לגמ"חים.

משה גפני: ספי, באמת, אתה צריך להפעיל את כל המוח היצירתי שלך שלמדת בישיבה.

משה גפני: רק בחור ישיבה יכול לתת פה פתרון.

<ספי זינגר: זה נרשם בפרוטוקול.

משה גפני: נרשם, בסדר, שיירשם.

משה גפני: מה אמרתי?

משה גפני: אמרתי דבר רע?

משה גפני: באמת, צריך מוח יצירתי.

משה גפני: אני אגיד לך למה.

משה גפני: מכיוון שכולם, כולם, אני מתרשם, ללא יוצא מן הכלל, לא רוצים לפגוע בגמ"חים, כולם.

משה גפני: עכשיו יש שתי בעיות: בעיה אחת שעכשיו אנחנו נתקלים בה, זה ה-FATCA.

משה גפני: בעיה שנייה, זה חוק הבנקאות, זה לא החלק של עכשיו, זה החלק שבהמשך, וצריך למצוא לעניין הזה פתרון.

משה גפני: גורם הזמן מהווה פה גורם הרסני, מכיוון שהוא פשוט יחסל את הגמ"חים.

<ספי זינגר: אנחנו מתגייסים לזה.

משה גפני: בסדר.

משה גפני: פרידה, אני צריך את כל היכולות שלך בעניין, לרכז וביום רביעי לתת פתרון.

משה גפני: בשבוע הבא נמשיך, ואני צריך הסבר מפורט לחברי הכנסת וגם לי על הנושא של ה-FATCA, אם אנחנו נאלצים לעשות את החוק הזה, אם אנחנו יכולים לשנות בו דברים, מה הוא יגרום בסופו של דבר.

משה גפני: זה לא רק הרפובליקנים מבקשים, זה גם הדמוקרטים.

משה גפני: אני לא יודע בכלל מה זה, אני בכלל לא הייתי אף פעם בארצות-הברית, אתה יודע?

<מרק צל: אני מתפלא.

משה גפני: מה אתה מתפלא?

משה גפני: ארץ ישראל – מה מתפלא?

משה גפני: מה יש בארצות-הברית, מפלי הניאגרה?

משה גפני: יש לנו את ים המלח.

<מרק צל: יש הרבה תורמים בארצות-הברית.

משה גפני: מה?

משה גפני: אה, זה בקנדה?

משה גפני: יש גליל פה, יש רב שמעון בר יוחאי.

משה גפני: מה יש לך בארצות-הברית?

משה גפני: דולרים יש גם פה.

<מרק צל: אין לנו שום דבר לעומת ישראל.

<מרק צל: אבל יש כסף, וזה כיוון.

משה גפני: אה, כסף יש בארצות-הברית?

<מרק צל: כן, יש.

משה גפני: עוד מילה אחת שלך, אנחנו מפסיקים את הסיוע לארצות-הברית.

משה גפני: אל תרשמי את זה.

משה גפני: תודה רבה.

משה גפני: פרידה, יש לנו הרבה מטלות ביחד עכשיו.